Stumm eus an 26 Her 2018 da 15:51\n432 okted ouzhpennet , 1 bloaz zo\nStumm eus an 25 Her 2018 da 13:58 (kemmañ)\n(→Diwar-benn ar brezhoneg)\nStumm eus an 26 Her 2018 da 15:51 (kemmañ) (dizober)\n'''Gireg Konan''' a zo ganet e [[Lannuon]], e [[Bro-Dreger]], d'an [[21 a viz Here]] []. Mab da [[Jakez Konan]] hag [[Anna-Vari Klou]] eo. Pemp bugel zo bet er familh : Ivona (1934-1973), Ewan (1936-), Herve (1940-2017), Annaig (1946-1949), ha Gireg. Buanik goude e c’hanedigezh, e miz C’hwevrer 1952, ez eo aet ar familh a-bezh kuit da vevañ da [[Montréal|Vontréal]] e [[Kebek]], [[Kanada]]. DiaesLiorzher, ekelenner oaeo bevañbet. eSkrivañ Breizh gant an nebeudbrezhoneg a labourra. aBepred oaeo hag ar c'houlzad [[broadelouriezh]] c'hall taer a oa neuze. Enobet kar-e talc’has ar -yezh da vezañ komzet er familh. Setu penaos en deus desket brezhoneg. Goude bezañ bevet eno e-pad tost da 25 bloaz, e tistroas da Vreizh e 1976.\nEno er C'hanada e talc’has ar yezh da vezañ komzet er familh. Setu penaos en deus desket brezhoneg. Goude bezañ bevet eno e-pad tost da 25 bloaz, e tistroas da Vreizh e 1976.\nDesket e voe lenn ha skrivañ ar yezh dezhañ er gêr gant e vamm hag e c’hoar a-raok ma 'z eas d’ar skol. E skoliadur kentañ, eil-derez ha skol-veur a voe graet eno. Tapout a reas un aotreegezh war ar [[Geologiezh|c’heologïezh]] ([[Loyola College]] eus Skol-Veur Montréal|[[Université de Montréal]] er bloavezhioù '60 ha '70 deuet da vezañ bremañ [[Concordia University]]) ha da heul un testeni kelenn ([[McGill University]]). Tri bloaz eo bet kelenner du-hont e [[Kebek]]. En holl ez eo bet tost da bemp bloaz warn-ugent e Kebek.\nMarvet e oa e vamm hag e c’hoar Ivona d’an 3 a viz C’hwevrer 1973 da heul ur gwallzarvoud, diskaret ma oant bet o-div diwar ar riblenn-hent gant ur c’harr-tan aet da sot ma nena sente ket e berc’henn ouzh ar stur ! Diwezhatoc’h e 1976 e teuas c’hoant dezho, d’e vreur Herve, dezhañGireg ha da Jakez Konan o zad, Jakez da zistreiñ da Vreizh da vevañ. Ur wech degouezhet e [[Perroz-Gireg|Perroz]] e voe dilabour e-pad ur pennad brav (18 miz). A-benn ar fin en em stalias da liorzhañ e Perroz e 1978.\nDimezet hag euredet eo gant Marivon ar Gwilhouz e miz Ebrel 1980. Teir merc’h o deus bet : Ivona (1980), Enora (1984), Bleuñvenn (gant un ñ, mar-plij !) (1993). Bevañ o deus graet e brezhoneg, rak ne dalv ket ar boan hepken komz eus ar brezhoneg evel eus un dra a weler en ur mirdi. « Krediñ a ran en ur yezh vev ha bevet. », emezañ.\nWar e leve-kozhni emaint o-daou bremañ. Setu ma trementremenont eo amzer etre e liorzh, ober war-dro kevredigezhioù, kelenn, kanañ ha skrivañ brezhoneg.\nSikouret en deus krouiñ kalzik a gevredigezhioù ivez en-dro d’ar yezh. Sikouret en deus krouiñ teir skol vihan : skol Diwan Lannuon e 1978, ur c’hlas divyezhek e skol bublik [[Tregastell]] e 1989 hag ur skol Diwan e [[Louaneg]] e 2006. StagChomet eo stag c’hoazh ouzh Skol Diwan Louaneg ha mont a ra di bep sizhun da zeskiñ kanañ d’ar vugale.\nKrouet en deus, e 1978, [[Kan ar Bobl]] Treger evit ar wech kentañ e Tregastell ha goude er [[Roc’h-Derrien]], [[an Trevoù|TrevvoùTrevoù-Tregigneg]], [[Pempoull]], [[Bear]]. Bez’ e vez c’hoazh eus ar gouel-se e [[Kawan]] bep bloaz dindan renerezh Ti ar Vro, e-lec’h e vez bodet ur seizh kant bugel bennak, holl o kanañ en hon yezh.\nKenlabouret en deus gant tud all e-barzh meur a gevredigezh, gant Bodad Brezhonekaat Ti ar Vro, ha kenderc’hel ae ra c’hoazh gant [[Ofis Publik ar Brezhoneg]].\nPrezidant [[Levraoueg Breizh]] eo. Fiziet o deus al levrioù brezhonek e rann vrezhonek Levraoueg Aodoù an Arvor (Bibliothèque des Côtes-d'Armor) e Kawan.\nGoude bezañ bet krouet ar gevredigezh « [[Al Levrig]] » e 1995, eze eo betvoe prezidant ar gevredigezh-se ha [[Ti ar Vro Treger ha Goueloù]] goude e-pad dek vloaz e Kawan.\nAozañ festoù-noz en deus graet e-leizh asambles gant Marivon hag o bugale, bep bloaz un teir pe beder. E-pad ouzhpenn daou-ugent vloaz o deus graet war-dro [[Gouel an Hañv]] e Tregastell, unan eus koshañ ha brudetañ festoù-noz a zo e Breizh.\nA-hend-all ez eo bet unan eus ar re o deus krouet [[Arvorig FM]] gant [[David ar Gall]], [[Andrev Roparzh]], [[Ronan Hirrien]], [[Ronan Debel]] ha tud all e [[Kommanna|Kommana]] e 1998, bremañ e [[Landerne]]. Eno ez eus 4 den o labourat e brezhoneg e-pad an deiz.<br>Sikouret en deus ober div lec’hienn vrudet : "[[Kaouenn"]], ur seurt ''[[YouTube]]'' e brezhoneg, hag "Hor Bed", ul lec’hienn gelaouennerezh. Raktresoù all a zo war ar stern war an dachenn-se.\n=== Aozadurioù All ===\nUnan eus krouerien gentañ ar [[sindikad]] SLB ([[Sindikad Labourerien Breizh]]) eo bet gant [[Dominig Jolivet-Klec'h]].\nEzel eo eus ar gevredigezh [[Breizh 5/5|Breizh 5 diwar 5]] a c’houlenn e vefe adstaget [[Bro Naoned]] ouzh rannvro melestradurel Breizh.\n=== DiwarMennozhioù diwar-benn ar brezhoneg ===\nKalzik en deus selaouet ar vrezhonegerien a-vihanik a-hed e vuhez, er gêr da gentañ. Krediñ a ra e rank yezh ar pemdez magañ ar yezh skrivet ; hag ar c’hontrol a zo gwir ivez ! Diwar-benn "Eostad" :\nUl levr all a zo war ar stern : emañ o sevel ur geriadur skiantoù an Douar e teir yezh, brezhoneg, galleg, [[saozneg]].\nLoreet eo bet gant [[Priz Langleiz]] d'ar Sadorn 27 a viz Here 2018 e [[Karaez]].\nAdtapet diwar « https://br.wikipedia.org/wiki/Dibar:MobileDiff/1809323 »


Trede quevren - Ar pempet Chabistr ha tregont - Wikimammenn\nTrede quevren - Ar pempet Chabistr ha tregont\nYouen-Yan-Lois Derrien, 1779-1792 (?) (p. 329-333)\n◄ Ar pevare Chab. ha tregont. Penaus eo ret caout ur speret just ha ræsonabl Ar pempet Chab. ha tregont. Var an desirou Ar c’huec’hvet Chab. ha tregont. Avisou evit an dut demezet ►\nPEb-unan a oar ervat e rancomp dioual na zesirremp netra a guement a ve droug ha vicius, rac an desir eus an droug hac eus ar viç hon rent droug ha vicius hon-unan : hoguen me lavar deoc’h ouzpen, Philotee, na zesirit quet an traou pere a so dangerus d’an ene evel ma ze an dançou , ar c’hoariou hac an seurt divertissamanchou-se, nac an enoriou nac ar c’hargou, nac ar visionou nac an extasou : rac en hevelep traou-se ez eus cals a zanger, a vanite hac a dromplerez. Na zesirit quet an traou pere a so pell diouzoc’h, da lavaret eo pere ne ellont erruout nemet da ben pell amser, evel a ra cals pere a zeu dre ar voyen-se da squiza ha da zissipa o c’halon inutilamant hac en em laca e danger da goueza en un inquietud hac en ur chagrin bras. Mar en deveus un den yaouanc pe ur plac’h yaouanc un desir bras da gaout un habit nevez pe da veza fortuniet, abarz ma vez deut an amser, petra servich, me ho ped an desir-se dezàn na dezi ? mar desir ur c’hreg beza Religiuses, pebez propos a so da guemense ? mar desiràn prena tra va nessa abarz ma ve prest d’e verza, ha ne golan-me quet va amser en desir-se ? mar desiràn endra oun clàn var va guele mont d’ar Sarmon pe d’an Oferen, pe da velet ar re-all pere a so clàn ive, pe da ober exerciçou all pere ne apparchantont nemet ouz ar re a so yac’h, ha ne d’e quet vean hac inutil an desirou-se, pa na d’ema quet em gallout neuse o effectui hac ober ar pez a zesiràn ? ha cousgoude an desirou inutil-se a zeu da occupi plaç cals a zesirou mad pere a dleffen da gaout, evel ma ve da veza patiant, da veza resinet mat da volontez Doue, da veza mortifiet, da veza oboissant ha douç em souffrançou : quemen-se eo a fell da Zoue a bratiquen neuse : hoguen peurvuia e vez hon desirou evel c’hoantou a graguez vrases, pere a c’hoanta queres fresq d’an divez amser, ha resin fresq d’an nevez amser.\nNe approuvan morsetout, penaus un den, pehini a so angaget ha staguet ouz un dever, ur stad pe ur vocation bennâc, en em amusse da zesirout beva en ur fæçon-all, nemet en hini a so convenabl d’e zever, na da zesirout exerciçou, pere n’en em accommotent quet gant e stad hac e gondition presant : rac an dra-se a zeu da zissipa ha da droubli ar galon ha d’e renta lent ha digouraich en exerciçou necesser. Ma desiràn beva er solitud evel ur Chartrous pe un Ermit, e collan va amser, hac an desir-se a zeu da occupi ar plaç eus an hini a dlean da gaout d’en em acquita ervat eus va c’harg hac eus va dever presant. Non ne falfe quet din so-quen e tesirre un den caout mui a speret na mui a jugeamanr eguet en deveus : rac an desirou-se a so friol hac inutil, hac a zalc’h ar plaç eus an desir a dle peb-unan da gaout da gultiva ha da implija ervat ar speret en deveus roet Doue dezàn ; ne falfe quet din quen nebeut e tesirre den ar moyenou da servicha Doue, pere n’en deveus quet : mæs beza e falfe din en em serviche ervat eus ar re en deveus : hoguen an dra-màn a ententeur eus an desirou pere a zeu da amusi ha da droubli ar galon : rac evit ar souhetou simpl ne noasont quet gant n’o graet quet re alies.\nNa zesirit quet ar c’hroasiou hac ar souffrançou nemet diouz ma ho pezo douguet mat ar re pere hoc’h eus bet dija : rac un abus eo desirout ar verzerinti, hep caout ar gouraich da soufr un injur. An adversour a brocur deomp alies desirou bras da draou pere a so pell diouzomp, ha ne erruint jamæs, evit distrei hor speret diouz an traou presant pe gant re e c’hallemp ober cals a brofit, peguen dister bennâc int. Combati a reomp en imagination a enep ar monstrou hac ar sarpantet a Affrique, pere a so pell diouzomp, hac en em lesomp da veza lazet en effet gant an aëret munut pere en em guef var hon hent, e deffot lacat evez. Na zesirit quet, an dentationou ; rac temerite ve an dra-se : hoguen liquit ho calon d’o gortos gant couraich, ha d’en em zifen outo pa erruint.\nCals a seurtou quic ha bouet, ispicial mar d’e bras ar gantite anezo, a zeu ato da garga ar stomac ha d’e ruina mar d’e sempl. Na garguit quet re ivez eta hoch ene eus a gals a zesirou, na monden, na spirituel ; rac an desirou monden ha temporel a ruine toutafæt hoc’h ene, hac ar re spirituel a zeue d’e ambarassi. Pa vez purget hon ene, oc’h en em santout discarguet diouz ar goal humoriou, e deveus un appetit bras meurbet d’an traou spirituel, hac evel pa ve dare gant an naon en em laca da zesirout mil seurt exerciçou a zevotion, a vortification, a binigen, a humilite, a charite, pe a drugarez, bac a oræson. Ur sin vad eo, Va Philotee, caout an appetlt vad-se ; mæs guelit ha c’hui a allo ervat ive digeri quement a fell deoc’h da zibri. Choasit eta dre avis ho Tad spirituel etouez quement a zesirou mad, ar re pere a illit bremâ da bratica ha da executi ; liquit ar re-se da dalvout ha da brofita ervat, ha goudese Doue a zigaso deoc’h desirou mad all, pere a braticot ivez pa vezo deut o fouent, hac evelse ne gollot quet an amser e desirou inutil. Ne lavaràn quet, e ranquer lesell nep seurt desir mad da goll, mæs lavaret a ràn, e ranquer o frodui diouz tu ha diouc’h urz, hac ar re pere ne aller quet da effectui presantamant, e ranquer o serra en ur c’hoin bennâc eus ar galon, o c’hortos ma tui o amser, hac e tretant effectui ar re a so meur hac e poent vad : quememan a lavaràn non pas hepquen evit an desirou spirituel, mæs evit an desirou temporel memes : anes ne ouffemp jamæs beva e repos, nemet gant inquietud ha gant ampressamant.\nAdtapet diwar « https://br.wikisource.org/w/index.php?title=Trede_quevren_-_Ar_pempet_Chabistr_ha_tregont&oldid=127900 »\nKemmoù diwezhañ degaset d'ar bajenn-mañ d'an 9 Eos 2018, da 14:37.


3 er trede bloaz eus e ren, e reas ur fest d'e holl briñsed ha d'e holl servijerien. Pennoù arme Persia ha Media, aotrounez ha priñsed ar proviñsoù a oa dirazañ.\n5 Pa voe tremenet an deizioù-se, ar roue a reas ur fest e-pad seizh devezh, e leurenn liorzh palez ar roue, d'an holl bobl en em gave e Suza ar gêrbenn, eus ar brasañ d'ar bihanañ.\n6 Palennoù gwenn, gwer ha limestra a oa staget gant kerdin lin fin ha tane ouzh lagadennoù arc'hant ha peulioù marmor. Gweleoù aour hag arc'hant a oa lakaet war bavezioù porfir, marmor, nakr ha marbr-du.\n8 Evel ma oa urzhiet, den ne oa bountet da evañ, rak ar roue en doa gourc'hemennet start d'e holl hanafourien servijañ evel ma felle da bep hini.\n10 D'ar seizhvet deiz, pa voe laouenaet kalon ar roue gant ar gwin, e c'hourc'hemennas da Vehuman, Bizta, Harbona, Bigta, Abagta, Zetar ha Karkaz, ar seizh spazhad a servije dirak ar roue Asueruz,\n11 degas Vasti ar rouanez dirak ar roue, gant ar gurunenn roueel, evit diskouez d'an dud ha d'ar briñsed he c'haerded, rak kaer e oa he dremm.\n12 Met ar rouanez Vasti ne fellas ket dezhi sentiñ ouzh ar gourc'hemenn en doa roet dezhi ar roue dre ar spazhidi. Hag ar roue a gounnaras meurbet, e fulor en em danas ennañ.\n13 Neuze ar roue a gomzas d'ar re fur o doa anaoudegezh an amzerioù. Rak evel-se e rae ar roue gant e aferioù, e-keñver an holl re a anaveze al lezenn hag ar varn.\n14 Ar re dostañ outañ a oa Karshena, Shetar, Admata, Tarsiz, Merez, Marsena ha Memukan, seizh priñs eus Persia hag eus Media, a wele dremm ar roue, hag a zalc'he ar renk kentañ er rouantelezh.\n15 Petra a raimp hervez al lezenn d'ar rouanez Vasti, dre ma n'he deus ket sentet ouzh an urzh en doa roet dezhi ar roue Asueruz dre ar spazhidi?\n16 Neuze Memukan a lavaras dirak ar roue hag ar briñsed: Ar rouanez Vasti n'he deus ket graet fall e-keñver ar roue hepken, met ivez e-keñver an holl briñsed hag an holl bobloù a zo en holl broviñsoù ar roue Asueruz.\n17 Rak ar pezh he deus graet ar rouanez a vo anavezet gant an holl wragez, hag a raio dezho disprizañ o friedoù; lavarout a raint: Ar roue Asueruz en doa gourc'hemennet degas dezhañ ar rouanez, ha n'eo ket deuet.\n18 Hiziv, priñsezed Persia ha Media, o vezañ anavezet ar pezh he deus graet ar rouanez, a responto en hevelep doare da holl briñsed ar roue. Hag e c'hoarvezo kalz a zispriz hag a gounnar.\n19 Mar kav mat ar roue, ra vo embannet un urzh roueel eus e berzh, ha ra vo skrivet e lezennoù Persia ha Media, ha ra vo didorrus, penaos na zeuio ken Vasti dirak ar roue Asueruz, hag e roio ar roue ar vriegezh a rouanez da unan all, gwelloc'h egeti.\n20 Ha pa vo anavezet an urzh en devo graet ar roue, en e holl rouantelezh, daoust pegen bras eo, an holl wragez a enoro o friedoù, eus ar brasañ d'ar bihanañ.\n21 Ar gomz-se a blijas d'ar roue ha d'e briñsed, hag ar roue a reas hervez ar pezh en doa lavaret Memukan.\n1 Goude an traoù-se, pa voe sioulaet kounnar ar roue Asueruz, en doe soñj eus Vasti hag eus ar pezh he doa graet, hag eus ar pezh en doa divizet en he c'heñver.\n2 An dud yaouank a servije ar roue a lavaras: Ra vo klasket evit ar roue merc'hed yaouank gwerc'h ha koant,\n3 ha ra lakaio ar roue kefridiourien en holl broviñsoù e rouantelezh, da zastum an holl verc'hed yaouank gwerc'h ha koant e Suza ar gêrbenn, e ti ar gwragez, dindan evezh Hegai spazhad ar roue, diwaller ar gwragez, ha ra vo roet dezho ar pezh a zo ret evit en em gempenn.\n4 Hag ar plac'h yaouank a blijo d'ar roue a reno e-lec'h Vasti. Kement-se a blijas d'ar roue, hag e reas evel-se.\n7 Sevel a rae Hadasa, hag a zo Ester, merc'h e eontr, rak n'he doa na tad na mamm. Ar plac'h yaouank a oa a vent kaer ha koant. Goude marv he zad hag he mamm, Mardoke en doa he c'hemeret evel e verc'h.\n8 Pa voe anavezet komz hag urzh ar roue, ha ma voe dastumet un niver bras a verc'hed e Suza ar gêrbenn dindan evezh Hegai, Ester a voe degaset da di ar roue dindan evezh Hegai, diwaller ar gwragez.\n9 Ar plac'h yaouank a blijas dezhañ hag a gavas gras dirazañ. Hastañ a reas reiñ dezhi ar pezh a oa ret evit en em gempenn hag evit he bevañs. Hag e roas dezhi seizh plac'h yaouank dibabet e ti ar roue, hag he lojañ a reas gant ar seizh plac'h yaouank-se er gwellañ lec'h eus ti ar gwragez.\n12 Pa errue gant pep plac'h yaouank an dro da vont da gavout ar roue Asueruz, goude bezañ graet hervez al lezenn e-pad daouzek miz, rak evel-se en em rae deizioù o c'hempennadur, c'hwezh miz gant eoul mir, ha c'hwec'h miz gant c'hwezhioù-mat hag ezañsoù a bep seurt evit gwragez,\n13 neuze, ar plac'h yaouank a yae da gavout ar roue. Kement tra a c'houlenne a veze roet dezhi, evit kas ganti eus ti ar gwragez da di ar roue.\n14 Mont a rae e-barzh d'abardaez, ha diouzh ar beure e tistroe da eil ti ar gwragez, dindan evezh Shaashgaz, spazhad ar roue, diwaller ar serc'hed. Ne yae ken etrezek ar roue, nemet hag e c'hoantafe ar roue hag e vefe galvet dre hec'h anv.\n15 Pa erruas tro Ester merc'h Abikail, eontr Mardoke, en doa he c'hemeret evel e verc'h, da vont da gavout ar roue, ne c'houlennas netra nemet ar pezh a lavarfe Hegai spazhad ar roue, diwaller ar gwragez. Ester a gave gras dirak an holl re a wele anezhi.\n16 Evel-se Ester a voe degaset d'ar roue Asueruz, d'e di roueel, d'an dekvet miz, a oa miz Tevet, er seizhvet bloaz eus e ren.\n17 Ar roue a garas Ester muioc'h eget an holl wragez, hi a gavas gras ha madelezh dirazañ muioc'h eget an holl werc'hezed. Lakaat a reas ar gurunenn roueel war he fenn, hag e reas anezhi rouaned e-lec'h Vasti.\n18 Ar roue a reas ur fest bras evit e holl briñsed hag e servijerien, fest Ester. Hag e roas diskuizh d'ar proviñsoù, ha donezonoù hervez largentez ar roue.\n19 Evel ma oa dastumet ar gwerc'hezed un eil gwech, Mardoke a oa azezet ouzh dor ar roue.\n20 Ester n'he doa ket disklêriet he ganedigezh nag he fobl, evel m'en doa urzhiet dezhi Mardoke, rak ober a rae hervez komzoù Mardoke, evel pa oa savet en e di.\n22 Mardoke a ouezas kement-se, hag en roas da anavezout da Ester. Ester en lavaras d'ar roue a-berzh Mardoke.\n2 Holl servijerien ar roue a oa ouzh dor ar roue a blege hag a stoue dirak Haman, rak ar roue en doa gourc'hemennet-se en e geñver. Met Mardoke ne blege ket ha ne stoue ket dirazañ.\n3 Servijerien ar roue a oa ouzh dor ar roue a lavaras da Vardoke: Perak e torrez gourc'hemenn ar roue?\n4 Goude bezañ lavaret dezhañ kement-se e-pad meur a zevezh, ne selaoue ket anezho, hag henn lavarjont da Haman, evit gwelout ha derc'hel a raje start Mardoke; rak lavaret en doa dezho e oa Yuzev.\n7 D'ar miz kentañ, a zo miz Nisan, en daouzekvet bloaz eus ar roue Asueruz, e voe taolet ar Pour, da lavarout eo ar sord, dirak Haman, evit pep devezh ha bep miz, betek an daouzekvet miz, a zo miz Adar.\n8 Haman a lavaras d'ar roue Asueruz: Bez' ez eus ur bobl, stlabezet e-touez ar pobloù dre holl broviñsoù da rouantelezh, en em zalc'h a-du gant lezennoù disheñvel diouzh re an holl bobloù, ha ne viront ket lezennoù ar roue. N'eo ket dereat d'ar roue o lezel evel-se.\n9 Mar kav mat ar roue, ra vo skrivet evit o distrujañ, hag e lakain etre daouarn ar velestrourien dek mil talant arc'hant (~ 300 tonenn), evit ma vint kaset e teñzorioù ar roue.\n11 Hag ar roue a lavaras da Haman: An arc'hant a zo roet dit, koulz ar bobl-se, da ober ganto evel ma kari.\n12 D'an trizekvet deiz eus ar miz kentañ e voe galvet skriverien ar roue, hag e voe skrivet ar pezh en doa gourc'hemennet Haman da ofiserien ar roue, da c'houarnourien pep proviñs, da briñsed pep pobl, da bep proviñs hervez e zoare da skrivañ ha da bep pobl hervez e yezh. Kement-se a voe skrivet en anv ar roue Asueruz, ha siellet gant gwalenn ar roue.\n14 Al lizheroù skrivet evel-se a zouge ma vije embannet an urzh-se e pep proviñs, ha ma vije meneget d'an holl bobloù, evit bezañ prest a-benn an deiz-se.\n15 Ar rederien a hastas buan war c'hourc'hemenn ar roue, hag an urzh a voe ivez embannet e Suza ar gêrbenn. E-pad ma oa ar roue hag Haman azezet da evañ, kêr Suza a oa mantret.\n1 Pa anavezas Mardoke ar pezh a c'hoarveze, e rogas e zilhad, e wiskas ur sac'h ha ludu, hag ez eas dre gêr o krial gant kriadennoù kreñv ha c'hwerv.\n2 Hag e teuas betek dirak dor ar roue, rak ne c'helle den gwisket gant ur sac'h mont dre zor ar roue.\n3 Hag e pep proviñs, el lec'hioù ma oa erruet urzh ar roue hag e gemenn, ar Yuzevien a voe en ur glac'har bras, o yunañ, o ouelañ hag oc'h hirvoudiñ. Kalz a c'hourveze war seier ha ludu.\n4 Mitizhien Ester hag he spazhidi a zeuas d'he c'havout hag a lavaras dezhi kement-se. Ar rouanez a voe gwall spouronet, hag e kasas dilhad da wiskañ Mardoke, evit ma lamje e sac'h diwarnañ, met n'o c'hemeras ket.\n5 Neuze Ester a c'halvas Hatak, unan eus spazhidi ar roue, a oa bet lakaet evit he servijañ; hag hi a c'hourc'hemennas dezhañ goulenn digant Mardoke petra en devoa ha perak e rae evel-se.\n7 Mardoke a zisklêrias dezhañ kement a oa c'hoarvezet ha pegement a arc'hant en doa prometet Haman da baeañ da deñzor ar roue diwar-benn ar Yuzevien, evit o distrujañ.\n8 Hag e roas dezhañ un eilskrid eus ar skrid-urzh a oa bet embannet e Suza d'o distrujañ, evit e ziskouez da Ester ha reiñ dezhi da gompren an traoù, hag evit lavarout dezhi mont da di ar roue ha goulenn digantañ gras hag e aspediñ e-keñver ar bobl.\n10 Ester a gomzas ouzh Hatak, hag a c'hourc'hemennas dezhañ lavarout da Vardoke:\n11 Holl servijerien ar roue ha pobl proviñsoù ar roue a anavez ez eus ul lezenn penaos piv bennak, den pe maouez, a ya e ti ar roue, e leurenn an diabarzh, hep bezañ bet galvet, a zo lakaet d'ar marv, nemet ec'h astenn dezhañ ar roue e vazh aour, rak a-gement-se e c'hell bevañ. Ha me n'on ket bet galvet da di ar roue abaoe tregont devezh.\n13 Mardoke a reas respont da Ester: Na soñj ket enni da-unan, dre ma'z out e ti ar roue, e c'helli tec'hout da-unan a-douez an holl Yuzevien.\n14 Mar tavez en amzer-mañ, sikour ha silvidigezh a savo eus ul lec'h all bennak, met te ha ti da dad a yelo da get. Ha piv a oar hag-eñ n'eo ket evit un amzer evel houmañ ez out deuet d'ar rouantelezh?\n16 Kae, dastum an holl Yuzevien a zo e Suza, yunit evidon, na zebrit ha na evit netra e-pad tri deiz, ken en noz evel en deiz, me ha va mitizhien a yuno ivez, ha goude ez in da gavout ar roue evel-se, petra bennak ma'z eo enep al lezenn, ha ma c'hoarvez e varvin, me a varvo!\n17 Mardoke a yeas hag a reas kement he doa gourc'hemennet dezhañ Ester.\n1 D'an trede deiz Ester a wiskas he dilhad rouanez hag en em zalc'has e leurenn an diabarzh eus ti ar roue, a oa dirak ti ar roue. Ar roue a oa azezet war dron e rouantelezh, en ti roueel, e-tal dor an ti.\n2 Pa welas ar rouanez Ester en em zalc'he war al leurenn, houmañ a gavas gras dirazañ. Ar roue a astennas da Ester ar vazh-roue aour a oa en e zorn. Ester a dostaas hag a stokas ouzh penn ar vazh.\n3 Ar roue a lavaras dezhi: Petra a zo ganit, rouanez Ester, petra a c'houlennez? Ha pa vefe an hanter eus ar rouantelezh, roet e vo dit.\n4 Ester a respontas: Mar kav mat ar roue, ra zeuio ar roue gant Haman hiziv d'ar fest am eus aozet evitañ.\n5 Hag ar roue a lavaras: Galvit buan Haman, evit ober ar pezh he deus lavaret Ester. Hag e teuas ar roue gant Haman d'ar fest he doa aozet Ester.\n6 Ar roue a lavaras da Ester, e-pad ma veze evet ar gwin: Petra a c'houlennez? Roet e vo dit. Petra eo da c'hoant? Ha pa vefe an hanter eus ar rouantelezh, roet e vo dit.\n7 Ester a respontas o lavarout: Setu va goulenn ha va c'hoant:\n8 Mar em eus kavet gras dirak ar roue, ha mar kav mat ar roue reiñ din va goulenn hag ober hervez va c'hoant, ra zeuio ar roue gant Haman d'ar fest a aozin evito, ha warc'hoazh e rin hervez ar pezh en deus lavaret ar roue.\n10 Met Haman en em zalc'has hag a yeas d'ar gêr hag a gasas da gerc'hat e vignoned ha Zeresh e wreg.\n12 Haman a lavaras ivez: Zoken ar rouanez Ester n'he deus pedet nemedon da zont gant ar roue d'ar fest he deus graet, ha warc'hoazh ez on pedet ganti da vont adarre gant ar roue.\n13 Met kement-se holl n'eo ket a-walc'h din, e-keit ha ma welin Mardoke ar Yuzev azezet ouzh dor ar roue.\n14 Zeresh e wreg, hag e holl vignoned, a lavaras: Ra vo graet ur post-kroug uhel a hanter-kant ilinad (~ pemp metr warn-ugent), ha warc'hoazh beure lavar d'ar roue ma vo krouget Mardoke eno, ha kae laouen d'ar fest gant ar roue. An dra-se a blijas da Haman, hag e reas ober ar post-kroug.\n1 En noz-se ar roue ne c'hellas ket kousket, hag e c'hourc'hemennas degas levr an eñvorioù: an Danevelloù. Hag e voent lennet dirak ar roue.\n3 Ar roue a lavaras: Peseurt enor ha peseurt bri a zo bet kinniget da Vardoke evit kement-se? Ha tud ar roue a servije anezhañ a respontas: N'eus bet graet netra evitañ.\n4 Ar roue a lavaras: Piv a zo el leurenn? Haman a oa deuet e leurenn an diavaez eus ti ar roue, evit lavarout d'ar roue krougañ Mardoke d'ar post-kroug en doa prientet evitañ.\n6 Haman eta a zeuas, hag ar roue a lavaras dezhañ: Petra a vo graet evit un den a fell d'ar roue enoriñ? Haman a lavaras en e galon: Da biv e fellfe d'ar roue ober muioc'h a enor eget din-me?\n7 Hag Haman a lavaras d'ar roue: Diwar-benn an den a fell d'ar roue enoriñ,\n8 ra vo degaset dezhañ dilhad roueel en deus gwisket ar roue, hag ur marc'h en deus aet ar roue warnañ, ra vo lakaet ur gurunenn roueel war e benn,\n9 ra vo roet an dilhad-se hag ar marc'h-se da unan eus priñsed uhelañ ar roue, ra vo gwisket an den a fell d'ar roue enoriñ, ra vo graet dezhañ mont war varc'h dre straedoù kêr, ra vo huchet dirazañ: Evel-se e vez graet d'an den a fell d'ar roue enoriñ!\n10 Neuze ar roue a lavaras da Haman: Hast buan, kemer an dilhad hag ar marc'h evel m'ec'h eus lavaret, ha gra evel-se da Vardoke ar Yuzev, a zo azezet ouzh dor ar roue. Na vank d'ober netra eus ar pezh ac'h eus lavaret.\n11 Hag Haman a gemeras an dilhad hag ar marc'h, a wiskas Mardoke hag a lakaas anezhañ da vont war varc'h dre straedoù kêr, en ur huchal dirazañ: Evel-se e vez graet d'an den a fell d'ar roue enoriñ!\n12 Goude-se, Mardoke a zistroas da zor ar roue, hag Haman en em dennas buan d'e di, gwall c'hlac'haret, goloet e benn.\n13 Hag Haman a gontas da Zeresh e wreg ha da e holl vignoned kement a oa c'hoarvezet. Neuze e re fur ha Zeresh e wreg a lavaras: Mard eo Mardoke, ha te a grogas da gouezhañ dirazañ, eus gouenn ar Yuzevien, ne drec'hi ket warnañ, met kouezhañ a ri dirazañ.\n14 Hag evel ma komzent c'hoazh gantañ, spazhidi ar roue a zeuas hag a hastas degas Haman d'ar fest aozet gant Ester.\n1 Ar roue hag Haman a zeuas d'ar fest da di ar rouanez Ester.\n2 Hag en eil deiz-se, ar roue a lavaras c'hoazh da Ester, e-pad ma veze evet ar gwin: Petra a c'houlennez rouanez Ester? Roet e vo dit. Petra eo da c'hoant? Ha pa vefe an hanter eus ar rouantelezh, roet e vo dit.\n3 Ar rouanez Ester a respontas o lavarout: Mar em eus kavet gras dirazout, o roue, ha mar kav mat ar roue, ra vo roet din va buhez hervez va goulenn, ha va fobl hervez va c'hoant!\n4 Rak gwerzhet omp bet, me ha va fobl, da vezañ distrujet, lazhet, kaset da get. Ma vijemp gwerzhet evit bezañ sklaved ha mitizhien, am bije tavet, petra bennak ma ne c'hellje ket ar gwasker dic'haouiñ ar c'holl evit ar roue.\n5 Hag ar roue Asueruz a gomzas ouzh ar rouanez Ester o lavarout: Piv eo, ha pelec'h emañ an den en deus kredet en e galon ober kement-se?\n8 Pa zistroas ar roue eus liorzh ar palez da di ar fest, Haman a oa kouezhet war ar gwele ma oa Ester warnañ. Ar roue a lavaras: Ha gwallañ a rafe ar rouanez dirazon, en ti-mañ? Adalek ma voe deuet ar gomz-se eus genoù ar roue, e voe goloet e zremm da Haman.\n1 En deiz-se, ar roue Asueruz a roas d'ar rouanez Ester ti Haman, gwasker ar Yuzevien. Ha Mardoke a zeuas dirak ar roue, rak Ester he doa disklêriet piv e oa dezhi.\n3 Hag e kendalc'has Ester da gomz dirak ar roue, hag en em daolas d'e dreid o ouelañ, hag e pedas anezhañ da virout ouzh drougiezh Haman an Agagad d'oberiañ er pezh en doa iriennet a-enep ar Yuzevien.\n4 Ar roue a astennas da Ester ar vazh-roue aour. Ester a savas hag en em zalc'has en he sav dirak ar roue,\n5 hag e lavaras: Mar kav mat ar roue ha mar em eus kavet gras dirazañ, mar seblant dereat an dra d'ar roue ha mard on plijus dezhañ, ra vo skrivet evit terriñ al lizheroù a sell ouzh irienn Haman mab Hammedata an Agagad, hag en doa skrivet evit distrujañ ar Yuzevien a zo en holl broviñsoù ar roue.\n6 Rak penaos e c'hellfen gwelout an droug a dizhfe va fobl, penaos e c'hellfen gwelout distruj va gouenn?\n7 Neuze ar roue Asueruz a lavaras d'ar rouanez Ester ha d'ar Yuzev Mardoke: Setu, roet em eus ti Haman da Ester, ha krouget eo bet d'ar post-kroug dre m'en doa astennet e zorn a-enep ar Yuzevien.\n8 C'hwi eta, skrivit en anv ar roue e-keñver ar Yuzevien evel ma kavot mat, ha siellit gant gwalenn ar roue. Rak ur skrid, pa vez skrivet en anv ar roue ha siellet gant gwalenn ar roue, ne c'hell ket bezañ torret.\n9 Kerkent, d'an trede deiz warn-ugent eus an trede miz, a zo miz Sivan, skriverien ar roue a voe galvet. Hag e voe skrivet d'ar Yuzevien kement a c'hourc'hemennas Mardoke, da ofiserien, da c'houarnourien ha da briñsed ar proviñsoù a oa adalek India betek Etiopia, kant seizh proviñs warn-ugent, da bep proviñs hervez e zoare da skrivañ ha da bep pobl hervez e yezh, ha d'ar Yuzevien hervez o doare da skrivañ hag hervez o yezh.\n11 Al lizheroù a aotree ar Yuzevien a oa e pep kêr d'en em zastum ha d'en em zerc'hel evit difenn o buhez, da zistrujañ, lazhañ ha kas da get pep galloud a bobl hag a broviñs o gwaskfe hag a breizhfe o madoù, kenkoulz ar vugale hag ar maouezed,\n13 Al lizheroù skrivet evel-se a zouge ma vije embannet an urzh-se e pep proviñs, ha ma vije meneget d'an holl bobloù, evit ma vije prest ar Yuzevien, en deiz-se, d'en em veñjiñ eus o enebourien.\n14 Ar rederien pignet war gezeg ha war vuled a hastas buan-tre war c'hourc'hemenn ar roue, hag an urzh a voe ivez embannet e Suza ar gêrbenn.\n15 Mardoke a zeuas a-zirak ar roue, gant dilhad roueel limestra ha gwenn, ur gurunenn vras a aour, hag ur vantell a lin fin ha tane. Kêr Suza a laoske youc'hadennoù hag a oa el levenez.\n16 Bez' e voe evit ar Yuzevien eurvad, eürusted, laouenidigezh hag enor.\n17 E pep proviñs hag e pep kêr, el lec'hioù ma oa erruet urzh ar roue hag e gemenn, e voe e-touez ar Yuzevien laouenidigezh hag eürusted, festoù ha deizioù gouel. Ha kalz a dud a-douez pobloù ar vro en em reas Yuzevien, rak spont ar Yuzevien a oa kouezhet warno.\n1 D'an trizekvet deiz eus an daouzekvet miz, a zo miz Adar, pa'c'h erruas an deiz evit seveniñ urzh ar roue hag e gemenn, an deiz ma c'hortoze enebourien ar Yuzevien bezañ mestroù warno, ar c'hontrol a voe, ar Yuzevien a voe mestroù war ar re a gasae anezho.\n2 Ar Yuzevien en em zastumas en o c'hêrioù, dre holl broviñsoù ar roue Asueruz, evit lakaat o dorn war ar re a glaske o c'holl. Ha den ne c'helle derc'hel dirazo, rak an aon razo a oa kouezhet war an holl bobloù.\n3 Hag holl briñsed ar proviñsoù, an ofiserien, ar c'houarnourien hag holl velestrourien ar roue a skoazellas ar Yuzevien, rak spont Mardoke a oa kouezhet warno.\n5 Ar Yuzevien a skoas war o holl enebourien a daolioù kleze, hag e voe ul lazhadeg hag un distruj. Ober a rejont evel ma plije dezho d'ar re o c'hasae.\n10 hag e lazhjont dek mab Haman mab Hammedata, enebour ar Yuzevien. Met ne lakajont ket o daouarn d'ar breizhadeg.\n11 En deiz-se e voe lavaret d'ar roue niver ar re a oa bet lazhet e Suza ar gêrbenn.\n12 Hag ar roue a lavaras d'ar rouanez Ester: E Suza ar gêrbenn, ar Yuzevien o deus lazhet ha lakaet da varv pemp kant den ha dek mab Haman. Petra o devo graet en nemorant eus proviñsoù ar roue? Petra a c'houlennez? Roet e vo dit. Petra eo da c'hoant c'hoazh? Graet e vo dit.\n13 Ester a lavaras: Mar kav mat ar roue, ra vo aotreet warc'hoazh adarre d'ar Yuzevien a zo e Suza ober hervez an urzh a hiziv, ha ra vo lakaet a-ispilh ouzh ar post dek mab Haman.\n15 Ar Yuzevien a oa e Suza en em zastumas c'hoazh d'ar pevarzekvet deiz eus miz Adar, hag e lazhjont e Suza tri c'hant den. Met ne lakajont ket o daouarn d'ar breizhadeg.\n16 An nemorant eus ar Yuzevien, a oa e proviñsoù ar roue, en em zastumas hag en em zalc'has evit difenn o buhez, hag o doe diskuizh eus o enebourien, hag e lazhjont pemzek mil den ha tri-ugent eus ar re a gasae anezho. Met ne lakajont ket o daouarn d'ar breizhadeg.\n17 Kement-se a c'hoarvezas d'an trizekvet deiz a viz Adar. D'ar pevarzekvet deiz e tiskuizhjont, hag e rejont anezhañ un devezh fest ha levenez.\n18 Ar Yuzevien a oa e Suza en em zastumas d'an trizekvet deiz ha d'ar pevarzekvet deiz, hag e tiskuizhjont d'ar pemzekvet, hag e rejont anezhañ un devezh fest ha levenez.\n19 Setu perak ar Yuzevien diwar ar maez, a zo o chom e kêrioù n'int ket serret gant mogerioù, a ra gant ar pevarzekvet deiz a viz Adar un devezh levenez ha fest, un deiz gouel, ma kaser profoù an eil d'egile.\n20 Mardoke a skrivas an traoù-mañ, hag a gasas lizheroù d'an holl Yuzevien a oa en holl broviñsoù ar roue Asueruz, ar re dost hag ar re bell,\n21 evit gourc'hemenn dezho, bep bloaz, lidañ ar pevarzekvet deiz hag ar pemzekvet deiz a viz Adar,\n22 evel deizioù m'o doa diskuizhet ar Yuzevien eus o enebourien, hag evel ar miz ma voe kemmet o enkrez e levenez hag o c'hañv e devezh gouel, hag ober anezho devezhioù fest ha levenez, ma kaser profoù an eil d'egile ha ma reer donezonoù d'ar beorien.\n23 Ar Yuzevien a gendalc'has gant ar pezh e oant en em lakaet d'ober, ha gant ar pezh en doa skrivet Mardoke dezho,\n24 rak Haman mab Hammedata an Agagad, enebour ar Yuzevien, en doa iriennet a-enep ar Yuzevien evit o distrujañ, hag en doa taolet ar Pour, da lavarout eo ar sord, evit o c'has da get hag o distrujañ;\n25 met pa voe deuet Ester dirak ar roue, hemañ a c'hourc'hemennas dre lizheroù ma kouezhfe war benn Haman an irienn fall en doa ijinet a-enep ar Yuzevien, ha ma vefe krouget, eñ hag e vibien, ouzh ar post.\n26 Setu perak ez eo anvet an deizioù-se Pourim, eus an anv Pour. Hag hervez komzoù al lizher-se, hervez ar pezh o doa gwelet hag ar pezh a oa c'hoarvezet ganto,\n27 ar Yuzevien a ziazezas hag a degemeras evito, hag evit o diskennidi, hag evit an holl re en em unanfe dezho, e oa ret lidañ bep bloaz an daou zeiz-se, hervez ar reolenn skrivet hag hervez ar c'houlz merket.\n29 Ar rouanez Ester merc'h Abikail hag ar Yuzev Mardoke a skrivas gant o holl nerzh, evit startaat un eil gwech al lizher-se diwar-benn ar Pourim.\n30 Kaset e voe lizheroù d'an holl Yuzevien er c'hant seizh proviñs warn-ugent eus rouantelezh Asueruz, gant komzoù a beoc'h hag a fealded,\n31 evit diazezañ an deizioù Pourim-mañ en o c'houlz, evel m'o doa o diazezet ar Yuzev Mardoke hag ar rouanez Ester evito o-unan hag evel m'o doa o diazezet evit o diskennidi, da geñver o yunoù hag o hirvoudoù.\n2 Diwar-benn an holl oberoù eus galloud ha nerzh Mardoke, ha diwar-benn munudoù e vraster, rak uhelaet e voe gant ar roue, hag-eñ n'int ket skrivet e levr Danevelloù rouaned Media ha Persia?\n3 Rak ar Yuzev Mardoke a voe an eil goude Asueruz, hag e voe bras e-touez ar Yuzevien, plijus d'e vreudeur niverus, o klask mad e bobl hag o komz evit eurvad e holl ouenn.


Kaozeal:Kevioù hag Erevent - Wikipedia\nKaozeal:Kevioù hag Erevent\nNe soñj ket din emañ al lec'h amañ evit lakaat ur c'heriaoueg db "Kevioù hag Erevent". Gwelloc'h e vefe lakaat anezhañ e lec'h all war ar gwiad. Ur pennad diwar-benn ar c'hoari e-unan avat a vefe interesant-kenañ.--Kadwalan 8 Ebr 2007 da 01:18 (UTC)\na-du penn-da-benn.Benoni 8 Ebr 2007 da 10:17 (UTC)\ntourioù hag erevent kentoc'h?--Kadwalan 3 Gou 2011 da 11:42 (UTC)\nUr ger touellus evit ar c'hallegerien eo ar saozneg dungeon hag a dalvez kement ha "kav bac'h", "toull bac'h", "toull kav"...--Trec'hlid mitonet 3 Gou 2011 da 12:48 (UTC)\nYa met un tour-meur a dalvez ivez hag un anv a bromet kevioù d'an dud a gavan fall evit ar bruderezh ! ;-) --Kadwalan 3 Gou 2011 da 14:03 (UTC)\nKet, just a-walc'h, saoznek eo an titl orin, hag evel ma vez lavaret er wiki saoznek (keep = tour mer): In French the term donjon still refers to a "keep", and the term "oubliette" is a more appropriate translation of English "dungeon". Donjon is therefore a false friend to "dungeon" (for instance, the game "Dungeons and Dragons" is titled "Donjons et Dragons" in its French editions).--Trec'hlid mitonet 3 Gou 2011 da 15:30 (UTC)\nSiklezonoù a gaver er Robert & Collins ivez neuze?--Kadwalan 3 Gou 2011 da 16:24 (UTC)\nAdtapet diwar « https://br.wikipedia.org/w/index.php?title=Kaozeal:Kevioù_hag_Erevent&oldid=1132578 »\nKemmoù diwezhañ degaset d'ar bajenn-mañ d'an 21 Kzu 2011, da 14:45.


Pajenn:Almanak Breiz Izel (1872).djvu/31 - Wikimammenn\nPajenn:Almanak Breiz Izel (1872).djvu/31\neo dek gwez kant mill, ha tri garme terrupl a deue a-eneb d’imp. Ann Impalaër, evit-hen na wie ket kalz a dra en doare ar brezel, hen defoa ’hoantaët gourc’hemenn (commander) dreist he holl jeneraled. He arme, pehini na vije ket bet re grenv evit stourm eneb unan hep-ken a armeou ann Allmanted, ma vije bet dastumet en unan hep-ken a oe rannet en eiz korf, pell ann eil ouz egile, ha dalc’het peurvuia da ober netra. Ar Prusianed, o welet kement-se, a gresk c’hoaz ho armeou, ha goude Saarbruck, lec’h na oe gret, evit lâret nemet ur gomedi, evit plijadur ar Prinz Imperial, mab ann Impalaër, — a teujont, en tri arme braz meurbed, war daou eûz hon c’horfou armeou. Division ar jeneral Abel Douay, eûz korf arme ar marichal Mac-Mahon, a wel o tont warnezhi, ar c’henta, ar Prusianed, en Wissembourg, ar bevar a viz Eost. Hon soudarded a c’hourennaz kalonek meurbed, unan eneb pevar, ur pennad mad a amzer ; met allas ! red a oe d’ezhe tec’hel. Ann den kalonek, ar brezelour mad ar marichal Mac-Mahon, a dired neuze d’ho zikour, gant ar pez a oa manet eiûz he gorf arme, war-dro tregont mill den. Gortoz a ra ann enebourienn en ul lec’h hanvet Reischoffenn. Dont a ra hep dale arme ar Prusianed, en niver a gant hanter kant mill den, gant ar prinz royal a Brus en ho fenn. Ar jeneral De Failly, ur jeneral a lez, a oa en kastel (le fort) Bitche, hag hen defoa urz da dont ive, kerkent ha ma klewje mouez ar c’hanon ; met kaer a oe gortoz anezhan, na deuaz ket, hag hon soudarded paour a oe arre friket indann ann niver braz euz ann enebourienn. Ar guiraserienn a oe lac’het holl, evit lâret, hag a rojont ho buhe, a galon vad, evit rei amzer da dec’hel d’ann neubeud a chomme c’hoaz eûz hon soudarded. Hon c’hollou a oa braz meurbed ; met kollou ar Prusianed a oa brasoc’h c’hoaz, hag ar Fransijenn a oa marwet ho defoa goerzet ker ho buhe, e c’hallet kredi.\nEvit kement-man holl, na oamp ket c’hoaz kollet. C’huec’h korf a arme war eiz a oa c’hoaz iac’h mad. Ann enebourienn a oa en hon bro, se a zo gwir, met ann dud kalonek na ouzer ket pegement a zo anezhe en Franz, ha pa ve deut er c’houlz da difenn ar vro en danjer, pep den, koz ha iaouank, a ve ur soudard. Koulzgoude ez oa rèd kaout amzer evit sevel ann dud, ho deski ha rei d’ezhe armou. Penoz\nAdtapet diwar « https://br.wikisource.org/w/index.php?title=Pajenn:Almanak_Breiz_Izel_(1872).djvu/31&oldid=118967 »


gweled - Wikeriadur\n(Anv-kadarn) → Etimologiezh da glokaat (Ouzhpennañ)\n(Furm verb) Savet diwar gwel-, pennrann ar verb gwelet pe gwelout, hag an dibenn-ger -ed\ngweled /ˈɡɥeːlet/ /ˈɡwɛːlet/ (hollek) gourel\nEus ar pemp skiant, an hini a ro tu da welet\nNetra nemet ar gweled anezhi a oa a-walc'h evit laouenaat kalonoù ar re a oa trist, [...]. — (Fañch an Uhel, Kontadennoù ar Bobl/1, Al Liamm, 1984, p. 58.)\nOber, rentañ ur gweled da unan bennak.\nAn eil diaoul. — « Mari Karreg-al-Louarn, deuet omp da rentañ ur gweled deoc'h. » — (Jakez Riou, An Ti Satanazet, Skridoù Breizh, 1944, p. 56.)\ngalleg : vue (fr)\nsaozneg : view (en)\ngweled /ˈɡɥeːlet/ /ˈɡwɛːlet/\nFurm dic'hour ar verb gwelet/gwelout en amdremened an doare-disklêriañ\nNe weled neuze, war an torchoueroù hag ar serviedoù ledet war ar barlennoù, nemet torzhoù bara, skudelladoù amann, krampouezh sec'h, moñsadoù kig-sall, anduilh, silzig, formaj-kig ha boestadoù sardined mesk-ha-mesk. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 142.)\nDremmoù seder a weled war dreuzoù an norozioù endra gleved mouezh ar c'hleier e tourig an iliz. — (Jakez Konan, Lannevern e kañv ha danevelloù all, Al Liamm, 1980, p. 49.)\ngalleg : (on) voyait (fr)\nAdtapet diwar « https://br.wiktionary.org/w/index.php?title=gweled&oldid=261583 »\nDernière modification le 8 Meu 2018, à 11:21\nKemmoù diwezhañ degaset d'ar bajenn-mañ d'an 8 Meu 2018, da 11:21.


Quenta quevren - An navet Meditation hac ar seitecvet Chabistr - Wikimammenn\nQuenta quevren - An navet Meditation hac ar seitecvet Chabistr\nYouen-Yan-Lois Derrien, 1779-1792 (?) (p. 57-60)\n◄ An eizvet Meditation hac ar c’huezecvet Chabistr. Evit ar Barados An navet Meditation hac ar seitecvet Chabistr. Eleac’h ma teuher da choas ar Barados ha d’en em resolvi d’e c’hounit An decvet Meditation hac an trivec’hvet Chabistr. Amâ e teu an Ene da choas ar vuez devot ►\nAN NAVET MEDITATION\nhac ar seitecvet chabistr,\nEleac’h ma teuer da choas ar Barados ha d’en em resolvi d’e c’hounit.\n1. En em liquit e presanç Doue. 2. En em humiliit dirazàn ha pedit-èn d’hoc’h inspira.\nEN em imaginit penaus emaouc’h en ur mesyou bras hoc’h-unan gant hoc’h Eal-Gardien , evel ma edo map Tobias o vont da Rages, hac e tisquez deoc’h ouz an eac’h ar Barados digor gant ar plijadurezou a so represantet er Veditation pehini hoc’h eus great diaraoc var ar Barados : neuse diouz traoun e tisquez deoc’h an Ifern digor gant an oll dourmanchou discrifet diaraoc e Meditation an Ifern.\n2. O veza en em retiret evelse dre imagination er blacen ledan-se gant hoc’h Eal-Gardien, hac en em lequeat d’an aoulin dirazàn, considerit, evel ma zeo guir, penaus emaouc’h e creis etre ar Barados hac an Ifern, hac ez e digor an eil hac eguile evit ho receo, hervez ar choas ho pezo great.\n3. Considerit penaus ar choas ho pezo great eus an eil pe eguile er bet-mâ, a bado eternelamãt er bet-hont ; ha peguement bennac ma ve digor hac an eil hac eguile eus an daou leac’h-se d’ho receo diouz ho choas, na mui na meas Doue, pehini a so disposet da rei deoc’h pe an Ifern dre e justiç pe ar Barados dre e drugarez, a zesir cousgoude gant ur c’hoant ar brassa e choassac’h ar Barados, hac hoc’h Eal-mad a zeu d’ho pressi a guemense muia ma ell, oc’h offr deoc’h aberz Doue cals a c’hraçou hac a voyenou d’ho sicour da bignat eno.\n4. Jesus-Christ a sell ouzoc’h eus an Eè favorablamant, hac a zeu d’ho couvia gant douçder : Deus, ene quer, deus d’ar repos eternel etre an ivrec’h eus va madelez pehini e deveus preparet dit ar plijadurezou eternel en abondanç eus e c’harantez. Sellit gant ho taoulagad interieur ar Verc’hes santel oc’h o couvia ivez ec’his ur Vam vad : couraich, va map pe va merc’h, laca evez na zispriches an desir en deveus va Map Jesus d’as savetei, ha na negliches an huanadou pere a dennàn-me var da sujet ; rac un hast bras hon eus hon daou evit da silvidiguez eternel. Clevit ar Sent oc’h ho courachi hac ur milioun a eneou santel oc’h ho quervel amiablamant da vont en o c’hompagnunez, o veza n’o deveus quen desir nemet da velet unan an diziou-mâ ho calon unisset gant o hini evit meuli Doue da jamæs, hac oc’h assuri deoc’h penaus ne d’e quet hent an Eê quen dies evel ma er gra tud ar bed. Hardimant, nepoan, emezo, ene devot, hor mignones guer ; nep a gonsidero ervat an hent eus an devotion pe dre hini ez oum-ny pignet amâ, a velo ervat ivez ez oum-ny erruet er plijadurezou infinit-mâ dre blijadurezou-all agreaploc’h hep comparæson eguet re ar bed.\nAr choas pehini a ra an Ene.\n1. O Ifern milliguet, me a renonç dit bremâ eternelamant, detesti a ràn da oll dourmanchou ha da eternite maleürus, ha dreist peb tra ar blasfemou hac ar maledictionou eternel-se pere a vomisses continuelamant a enep va Doue. Hac o tistrei va c’halon ha va ene ouzoc’hu, o Barados caer, o gloar eternel, o eürusdet perpetuel, e choasàn evit mad hac evit jamæs va demeuranç en ho tiez caer ha sacr, en ho Tabernaclou santel, pere a so da veza desiret quement. Benniguet, o va Doue, ra vezo ho trugarez, peveus a hini ec’h acceptàn an offr a blich gueneoc’h da ober din. O va Jesus, va Salver, accepti a rân ho carantez eternel, hac ec’h avouàn ez e c’hui hoc’h eus acquisitet evidon ur plaç hac ul logeis er Jerusalem eürus-se evit ho caret hac ho meuli da jamæs.\n2. Acceptit ar faveuriou a bresant deoc’h ar Verc’hes hac ar Sent ; prometit dezo penaus e querzzot hivisiquen varzu-ac-enno ; astennit ho tourn d’hoc’h Eal-mad, evit ma ho cunduo d’y, ha roit couraich d’hoc’h ene da zerchel mat d’ar choas-mâ,\nConcluit hoc’h Oræson evel diaraoc.\nAdtapet diwar « https://br.wikisource.org/w/index.php?title=Quenta_quevren_-_An_navet_Meditation_hac_ar_seitecvet_Chabistr&oldid=118703 »\nKemmoù diwezhañ degaset d'ar bajenn-mañ d'an 8 Eos 2018, da 16:12.


Pajenn:Perrot - Bue ar Zent.djvu/438 - Wikimammenn\nPajenn:Perrot - Bue ar Zent.djvu/438\nint, kaer o devo gervel d’o zikour ar c’hleze, an tân hag al loened goue, ne deufont biken a benn ac’hanomp : mervel a refomp kentoc’h eget nac’h hon Doue.\nValanz, o vezan klevet respont Bazil, a lezas kristenien Sezare en peuc’h hag a reas, zoken, stad ouz o eskob. Heman a labouras da ziarbenn an Arianed en e eskopti, da reizan doare e veleien bag e venec’h, da rannan aluzennou d’ar beorien ha da zevel hospitaliou d’ar glanvourien.\nLavaret a rê alïes : « Evel an ed a hader a zigas gonidegez d’an neb hen tôl en douar, evelse ive ar bara a laker en dorn ar paour a zoug frouez evit an neb hen ro. »\nTroet oa war an examin a gonsians : « Diskennet alïes, emezan en e brezegennou, en goueled ho kalon, ha goulennet ouzoc’h hoc’h-unan petra oc’h, eus a belec’h e teuet ha petra vefet eun de. Pelec’h e oan-me breman zo kant vla ? Pelec’h e vin-me a-benn kant vla aman ? Tôlet eur zell, diouz an noz, war ar pez ho peus grêt, sonjet pe lavaret epad an de, ha gwelet peseurt kemm a zo etre an eil devez hag egile, evit gouzout pe c’houi a ya arôk, pe c’houi a ya a-drenv war hent ar zilvidigez ! »\nKoulskoude, tud a lez Valanz ne baouezent d’e heskinat evit ma kasje Bazil d’an harlu. An impalaer a gemeras ter bluen, an eil war-lerc’h eben, hep gallout skrivan, gant hini aneze, an urz disleal-ze : freuzan a reas neuze ar paper, hag an eskob santel a c’hallas chom en e eskopti. Valanz a varvas er bla 378, ha gant e varo e paouezas ar brezel grêt gant an Arianed d’ar gristenien.\nBazil a varvas ive er blavez war-lerc’h ; n’en devoa nemet nao bla ha daou-ugent.\nDoktor ar wirione ha skorer an Iliz evel ma oa, ar bed holl a reas kanvou d’ezan.\nAn examin a gonsians a zo eun enklask a reomp da welet penôs ec’h a an treo en bon ene.\nSeul-alïesoc’h e reomp anezan ha seul primoc’h hen greomp.\nEvit hen ober mat, e tlefemp hen ober bemde, arôk mont d’hon gwele.\nDaoust hag e veulet hon deus dre hon fedennou ?\nDaoust hag enoret hon deus e hano ?\nDaoust ha miret a reomp e zevez ?\nD’an eil, war hon deveriou en kenver hon nesan.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/438&oldid=140709 »


Pajenn:Morvan - Buez ar Zent, 1894.djvu/243 - Wikimammenn\nPajenn:Morvan - Buez ar Zent, 1894.djvu/243\nNapl ken nebeut. Loiz XI a skrivaz erfin d’ar pab, hag ar pab, dre druez outhan, a lavaraz da Franses mont. Ar Zant en em lakeaz dioc’htu enn hent.\nEpad he veach e oue great muioc’h a henor d’ezhan eget da eur prins. E Napl e oue digemeret evel kannad ar pab ; e Rom, evel eunn eal euz ann env, hag e Frans evel kannad ann Aotrou Doue he-unan. Ar roue Loiz XI a ioa d’ann ampoent e kastell ar Genkis e kichen Tour. Pa glevaz oa digouezet Fransez er vro, en devoue kement a joa ma roaz dek mil skoed d’ar c’henta a zigasaz d’ezhan ar c’helou-ze. Raktal e lavaraz d’he vab ha d’ann dudchentil vraz euz he balez mont da ziambroug ar Zant betek Amboaz, ha pa oue tost da Dour, ez eaz he-unan d’en em strinka d’ann daoulin dirazhan, enn eur lavaret: « — Astennit d’inn va buez, me ho ped. » Mes Fransez a respountaz : « — Prins, buez ar rouaned a zo etre daouarn ann Aotrou Doue evel buez ann dud all; red eo eta pedi Doue evit anaout he volontez, ha beza prest d’en em rezina d’ar pez a blijo ganthan. »\nAr Zant, o veza gouezet n’oa ket a bareans evit ar roue, a lavaraz d’ezhan goudeze : « — Lakit urs enn ho koustians, rak n’oc’h euz mui pell da veva. » Loiz XI a zentaz outhan. Lakaat a eure urs enn he goustians, hag o veza resevet he zakramanchou diveza gant feiz ha gant devosion, e varvaz etre divreac’h Fransez enn eur zoubla a galoun vad da volontez Doue.\nAr zant-ma a dremenaz e Frans ann nemorant euz he vuez. Charles VIII ha Loiz XII a reaz kement a stad anezhan ha Loiz XI. Mes e paleziou ar rouaned, Fransez a ioa bepred ken humbl ha ma’z oa guech all enn he ermitach. Erfin, goude beza guelet sevel meur a gouent nevez euz he Urs e Frans, enn Allemagn hag e Spagn, e kouezaz klanv d’ar zul Bleuniou euz ar bloaz 1507, ha d’ann eil a viz ebrel varlerc’h deiz Guener ar Groaz, e roaz he ene santel d’he grouer; edo neuze o ren he unnek vloaz ha pevar-ugent.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/243&oldid=137430 »


Archives des iwerzhon - Bretagne Info\nKimiad Peggy O’Hara\nBy admin 19/07/2015\nPeggy O’Hara zo aet da anaon d’ar yaou 16 a viz Gouere e Derry, e norzh Iwerzhon, d’an oad a 84 bloaz.\nBrudet e oa dreist-holl evit bezañ roet buhez da bPatsy O’Hara. He mab a oa bet an eil eus an 10 merzher republikan a varvas diwar harz-debriñ. Yuniñ a reas e-pad 61 devezhiad da gaout ur statud a brizoniad politikel.\nTra-mor n’eo ket ken brudet eget Bobby Sands dreist-holl peogwir e oa ezel Patsy eus an INLA (Irish National Liberation Army), komunourien ha sokialourien radikal ar republikaned.\nE vamm avat, Peggy, a oa chomet feal a-hed he buhez goude marv he mab d’ar mennozhioù sokialour ha dizalc’hour a oa re an INLA hag e strollad foran : an IRSP (Strollad Republikan ha Sokialour Iwerzhon).\nBrudet e oa evit bezañ aliet d’ar mammoù all a oa o mibien o yuniñ da chom hep klask kendrec’hiñ anezho da chom a-sav gant an harz-debriñ.\nDerc’hel a reas Peggy O’Hara a-hed ar bloavezhioù betek n’eus ket pell zo gant ar mennozhioù dispac’hel a oa bet re he mab hag e genseurted hag a embanne bezañ hered stourm James Connoly.\nE 2007 ec’h en em ginnigas evel republikanez « dizalc’h » hep kuzhaat ar pezh a soñje diwar-benn emglev peoc’h ar gwener mat, disrann padus an enezenn , ar polis nevez. Ne oa ket bet dilennet. D’ar c’houlz se ez eo tost da 300 den bet toull-bac’het d’ur mare pe d’un all, evit strollad-mañ strollad o devoa galvet a zevri da vouezhiañ eviti.\nHec’h interamant bet dalc’het d’ar sadorn 18 a viz Gouere zo bet arouezhius eus he buhez stourm ha poan. A-raok ma kuitaje an arched he zi e Buncrana Road e Derry e oa deuet ouzhpenn d’ar c’hantadoù a annezidi ur bagadig soudarded kuzhet o fas da dennañ taolioù fuzuilh war-zu an oabl, a-benn rentañ enor dezhi e-giz ma rae ar republikaned er bloavezhioù emgann.\nTost da hanter-kant den, gwazed ha merc’hed, ur skerb du war o fas, o doa graet an hent betek ar vered evit diskouezh n’eo ket bet ankouaet gant an INLA pegen skouerius e oa bet Peggy O’Hara a-hed he buhez a stourmerez, moarvat ivez da zegas da soñj d’an holl e chom da dizhout pal politikel merzherien Long Kesh.\nTrouz zo bet er c’hazetennoù, gant al lealourien hag ar polis gant kement a skeudennoù a ziskouezh splann n’eo ket e peoc’h c’hoazh an enezenn c’hlas, dreist-holl p ‘emañ an INLA o kemer perzh en harz-brezel hervez-kont !\nAn holl republikaned radikal (IRSP, CSM 32, Republican Sinn Fein…) a oa deuet d’an obidoù evit kimiadiñ diouzh Peggy O’Hara int ivez daoust d’an disemglevioù politikel a zo kenetreze, kement-se zo gwir ivez evit ar Sinn Fein « bras » (hini Gerry Adams) koulz hag an SDLP o deus rentet enor dezhi ha lâret kenavo da viken d’ar vaouez, d’ar stourmerez ha d’ar vamm he doa servijet en un doare kalonek ha ken feal, hep plegañ, stourm ar brizonidi politikel hag hini Iwerzhon, dieub, unvan ha sokialour.\nLun fask 2015\nEvel bep bloaz ez eo bet lidet e-pad dibenn sizhun pask emsavadeg Ebrel 1916 gant holl republikaned Iwerzhon.\nDa heul un emsavadeg armet kenaozet etre Arme Keodeded Iwerzhon ha Kenvreuriezh Republikan Iwerzhon e oa bet diskleriet gant pennoù an disujidi republik kentañ Iwerzhon. An daou arme az eas unvan goude evit dont da vezañ Arme Republikan Iwerzhon ( IRA ).\nMa oant bet koll war an dachenn vilourel, ha fuzuilhet ar re a oa en o fenn e vez sellet ouzh an darvoud mañ evel hini ganedigezh ar vroadelouriezh arnevez en Iwerzhon. Ul levezon padus zo c’hoazh gant an darvoud hiziv an deiz evel m’en doa maget ha ma dalc’h da vagañ awen broadelourien ar pobloù hep stad er bed a-bezh.\nD’an devezh se e vez kerzhet peurliesañ betek beredoù pe lec’hioù istorel evit rentañ enor da emsavidi 1916 a glaskas difenn gant an armoù ar gwir evit pobl Iwerzhon da gaout ur republik dizalc’h war en enezenn c’hlas. An holl strolladoù republikan a gemer digarez an devezh se evit prezegenniñ diwar-benn ar stourm a vremañ evit echuiñ gant an hent boulc’het e 1916, enoret e vez ivez an holl dud marvet abaoe 1916 evit ma vo dieub da vat ar vro.\nLidoù a bep seurt.\nA-benn bloaz e vo lidet ar 100vet deiz-ha-bloaz eus an emsavadeg brudet se. Ar bloaz mañ ez eo an holl o deus bet c’hoant diskouez e oant mui pe vui gwir dougerien herezh politikel harozed 1916.\nLidoù ofisiel zo bet er republik aozet gant ar stad met ivez gant a bep seurt kevredigezhioù, bodadegoù keodedel ha strolladoù ar pezh a ziskouez e chom bev mat eñvorenn stourmerien pask e kalon ar bobl.\nDeus tu ar strolladoù republikan ez eo gant Sinn Fein Gerry Adams ha Martin Mc Guiness eo bet aozet ar c’herzhadegoù ledanañ e Belfast, Dublin pe Derry dirak miliadoù a dud. E Belfast Gerry Kelly , unan eus pennoù bras ar strollad, en doa taget en e brezegenn ar strolladoù a nac’h an emglev a beoc’h brudet dindan anv « emglev ar gwener mat » sinet gant e strollad e ebrel 1998. Difennet en deus d’ar stourmerien ar strolladoù a dalc’h gant ar feulster armet da implij anv an IRA pa boueze MaryLou Macdonald e Dulenn ( bet kannadez Sinn Fein e Parlamant Europa ) war ar c’hoant a justis sokial a vez c’hoazh hiziv an deiz e kalon oberennoù stourmerien ha stourmerezed he strollad . Videoioù a gaver dre aze.\nAr strolladoù republikan all , hag a zo kalz bihanoc’h o levezon eget Sinn Fein o doa int ivez e pad an dibenn sizhun aozet darvoudoù liesseurt, diaes eo renabliñ an holl. Sed aze un nebeud, e touez ar re bouezusañ moarvat.\nAr strollad Republican Network for Unity (Rouedad Republikan evit an Unvaniezh ) krouet un nebeud bloavezhioù evit enebiñ ouzh emzalc’h nevez Sinn Fien gant un dornad tud a oa bet en toull-bac’h evit an IRA en doa dibunet e Dundalk. Un nebeud kantadoù a vignoned ha izili eus RNU gant strolladoù sonerien fleut republikan a oa deuet eus Iwerzhon ha Skos da seniñ ha da zibuniñ aze a-raok meur a brezegenn daer a enep da bolitikerezh sokial republik Iwerzhon ha disparti an enezenn. Ur gemmenadenn a berzh prizonidi politikel tost da RNU ha bac’het er su hag en hanternoz zo bet lennet evel diskleriadur republik 1916.\nE bered Lurgan\nAr strollad Republican Sinn Fein ( un disrann eus ar Sinn Fein all ) en doa aozet un tamm mat a emgavioù e pep korn ar vro koulz hag e bro Skos hag er stadoù unanet ( e metoù Iwerzhoniz divroet ). E unan anezho e Lurgan ( hanternoz ) e oa deuet a benn d’en em silhañ en engroez bodet e bered ar gumun ur stourmer eus ar c’hContinuity IRA. Goude bezañ diskoachet ur bistolenn e oa bet klevet tennadennoù war zu an oabl e koun ar stourmerien marvet. Continuity IRA zo unan eus ar strolladoù a nac’h an emglev a beoc’h hiziv an deiz , meur a brizoniad bolitikel zo bac’het evit bezañ bet ezel eus ar strollad armet a vefe tost tre eus RSF.\nIzili CSM 32 zo bet oc’h aozañ lidoù liesseurt e Dulenn, Belfast, Cork ha Derry, Kerry. Ar CSM 32 ( Komite evit souvereniezh an daou gontelezh ha tregont ) zo kinniget evit bezañ tost eus ar strollad armet anvet an IRA Nevez. Evel o c’henseurted eus an IRA menneget a-raok oe vezont stank e prizonioù an norzh hag ar republik.\nAr strollad marksour leninour IRSP ( Irish Republican Socialist Party/ Strollad Republikan Sokialour Iwerzhon ) en doa bodet kantadoù a dud en Derry ha Belfast e lec’h m’eo bet kreñvig a viskoazh. Ar banniel ruz zo bet lakaet da strakal gante e-doug diskleriadennoù rust evit an emglev a beoc’h, an arme saoz, Sinn Fein ha politikerezh sokial ar republik.\nO breudeur vihan eus ar strollad Eirigi ( war-sav ! e gouezeleg ) o doa graet kement all e Dulenn, Belfast,Wexford hag un toullad lec’hioù all.\nDibunadeg an IRSP\nOberiant tre e oa e mizioù tremenet izili an holl strolladoù republikan, dreist holl er stourmadegoù evit ma chomo digoust an dour er republik. Un nebeud emvodoù publik ha manifestadegoù zo bet aozet en doare unvan a-walc’h etre ar strolladoù a rebech da « emglev ar gwener mat » bezañ diefed war o falioù pennañ : unvaniezh an enezenn ha distro ar soudarded saoz en o bro koulz ha statud ar brizonidi.\nWar dachenn ar stourm armet e chom kalz izeloc’h ar feulster evit ma oa a-raok an emglev a beoc’h, met alies e vez embannet gant ar servijoù polis e labour muioc’h mui ar strolladoù armet kenetrezo daoust ma chom dizalc’h An IRA Nevez eus ar c’hContinuity IRA ha deus ur strollad all ( hag a vije hep skourr politikel publik ) a ra gant anv gouezeleg Arme Republikan Iwerzhon , da lâret eo : Oglaigh Na hEireann .\nDerc’hel a ray a-benn bloaz an holl strolladoù republikan da glask lakaat war wel pegen kreñv e chomont an eil da geñver egile ha da embann e chomo 100 vloaz goude mennozhioù James Connoly ha Padrig Pearse mennozhioù a vremañ a ranker derc’hel da glask tizhout ne vern an doare ma vez gant pep hini d’o zifenn.\nIwerzhon : Ul lañs nevez gant stourmerien ar gouezeleg ?\nE-korf un nebeud sizhunvezhioù ez eus bet aozet un toullad mat a zarvoudoù evit difenn ar gouezeleg en Iwerzhon. Ur mor a dud en doa kemeret perzh e Rith (Redadeg ar vro !) ha da heul e oa bet div vanifestadeg ledan a-walc’h e Dulenn hag e Belfast.\nUr vreizhadez yaouank harluet eno evit he studioù he deus kaset deomp un testenni a embanomp amañ dindan.\nTrugarez vras dezhi evit ar skrid !\nKentelius ez eo gouzout e talc’h Iwerzhoniz kar-o-yezh gant o stourm enep youl fall parlamant Stormont an Hanternoz a chom dindan beli Rouantelezh-Unanet koulz hag e republik ar c’hreisteiz daoust m’emañ sañset kenofisiel ar gouezeleg el lodenn se eur ar vro.\n“An lá Dearg” e Belfast\n6 sizhunvezh goude ar vanifestadeg bet dalc’het e Dulenn anvet « Lá Mór na Gaeilge », (devezh bras ar gouezeleg) e lec’h e oa en em vodet kalz eus gouezelegerien Iwerzhon (eus an norzh kement hag ar Su) manifestet zo bet adarre evit o yezh vroadel e Belfast d’ar sadorn 12 a viz Ebrel dindan ar ger-stur “An lá Dearg”, (an devezh ruz) a oa krog e Cultúrlann da 2e GM hag echuet er Custom House Square e kreiz-kêr Belfast.\nPal ar vanifestadeg a oa goulenn kevatalder, gwirioù ha justis evit ar gouezeleg hag evit an dud a gomz ar yezh.\nSed aze azgoulennoù ar c’houlzad :\n• Ul lezenn diazez evit gwirioù ar gouezeleg en Hanternoz.\n• Ma vije ret da c’houarnamant lec’hel an Hanternoz (hini parlant Stormont) lakaat e pleustr un hentenn a zeskadurezh en Iwerzhoneg.\n• Ma vije arc’hantaouet ha harpet en un doare dereat kumuniezh ar ouezelegerien.\nArru eo skuizh an dud gant ar gouarnamant na ziskouez interest ebet evit ar gouezeleg. Seán Ó Cuirreáin, komiser ar yezhoù ofisiel e Bro-Iwerzhon en doa roet e zilez rak ar santimant en doa bezañ dic’halloud dirak ar gouarnamant.\nHervezh an aozerien e oa bet betek 10 000 den o vanifestiñ e straedoù Belfast, « Dearg lá Fearg ! » (Fuloret ruz) a veze huchet gant an dud gour kement hag ar re vunud.\nWar an hent ez eus bet tro da welet un dornadig lealourien gant banniel ar Rouantelezh-Unanet oc’h ober saludoù nazi d’an dud o vanifestiñ pa oa pell muioc’h a re all o stlakañ o daouarn evit diskouez o skoazell a-hed an hent.\nUl leurenn a oa bet staliet er Custom House Square evit degemer an dud. Kemeret e oa bet ar gaoz gant skolidi o c’houlenn doareoù trueuzdougen evit mont d’ar skol* ouezelek, gant an aozerien met ivez gant sonerien ha danserien. Aozet zo bet ur sonadeg vras diouzh noz gant strolladoù rock, punk ha reggae a gan e Gouezeleg.\nHervez an aozerien, ar pal a zo aozañ un dra nevez e Gouezeleg bep 6 sizhun da zerc’hel gant ar c’houlzad . Ne vije dre ret ur vanifestadeg, met sonadegoù pe darvoudoù all , evit diskouez diskouez o youl da vezañ trec’h ha diskouez emañ ar gouezeleg perzh eus o vuhez pemdeziek. Kredapl eo eta ne ra nemet kregiñ ar stourm nevez evit m’az afe war-raok yezh an Iwerzhoniz en daou du eus an harz .\n*(nac’het eo bet dezho an transportoù pe ar yalc’hadoù peogwir emaint o vevañ tost diouzh ar skol a vefe tu dezhe mont war-droad betek enni. Diaes eo en ober , kar ez eo ret treuziñ ur c’harter protestant .Ar pezh a chom dibosubl d’ober en en ur mod didrabas c’hoazh hiziv an deiz e Belfast . Bemdez e savont da 6e30 evit kemer ur bus a ra un distro vras evit mont betek ar skol)


Un impalaer roman a oa Gaius Vibius Trebonianus Gallus (206 - 253). Ren a reas gant e vab Volusianus eus 251 da 253.\nPezhioù en anv Trebonianus Gallus\nGanet e oa bet Trebonianus Gallus en Italia en ur familh brudet. Dimezet e oa gant Afinia Gemina Baebiana ha dau vugale en-doa : Gaius Vibius Volusianus hag ur verc'h Vibia Galla. Ur respet reizh evel un uhelad en trede kantved a oa gantañ. Konsul e oa e 250 ha gouarnour Moesia Superior. Er post-mañ e c'hounezas fiziañs an impalaer Decius ha mont a reas da vrudet el lu dre stourmañ ouzh ar C'hoted.\nE 251 e voe lazhet Decius hag e vab gat ar c'hoted er Emgann Abrittus. Pa glevjont ar c'heloù-se e embannas e soudarded Trebonianus Gallus impalaer. E Roma, avat, e chazas ar Sened Hostilianus. Ne renoñsas ket Trebonianus Gallus d'an tron met koñsantiñ a reas e vefe ken-impalaer gantañ.\nTra ma oa Trebonianus Gallus o kerzhout davet Roma, avat, e varvas Hostilianus gant ar vosenn, ha da impalaer nemetañ ez eas.\nUr ren diaes a voe gant Trebonianus Gallus. Er reter, Shapur I a aloubas Siria hep ersav digant Roma ha gwaskañ a reas ar c'hoted rannvro an Danav. Diblijet e oa al lejionoù ha pa drec'has ar c'hoted Aemilianus, rener Moesia Superior e embannjont impalaer.\nEvit ar brezel en em brientas Trebonianus Gallus met e soudarded a vuntras anezhañ gant e vab e Interama e miz eost 253.\nHostilianus Trebonianus Gallus\n(251 - 253) War e lerc'h :\nAdtapet diwar « https://br.wikipedia.org/w/index.php?title=Trebonianus_Gallus&oldid=1853157 »\nKemm diwezhañ d'an 29 Her 2019 da 06:11


Programm GBB 2021 - #GBB2021\nProgramm GBB 2021\nGWENER 2 A VIZ GOUERE 2021\nAL leurenn-lañs evit ar sonerezh a-vremañ kanet e brezhoneg eo “an Taol-Lañs”. Gant al leurenn-lañs ez eo e vez digoret ar festival. Ar pal a zo neuze brudañ sonerezh nevez kompozet e brezhoneg. 8 strollad a vo gwelet ar bloaz mañ, 5 er rummad Dazont (amatour) ha 3 strollad er rummad a-vicher ! Filmet e vo penn-da-benn an abadenn ha skignet ivez dre Facebook Live evit an dud ne c’hellfent ket dont betek Langoned. >>> https://www.facebook.com/events/829167057703091 <<<<\nGant El Maout e vez un tamm sonerezh hag un tamm c’hoariva war ar memes-tro. Krouet eo bet “EL MAOUT” gant Manu Quemiset gant ar soñj ober sonerezh elektronek dre e vouezh hag ul “loop-station”. Ur gwir arvest electro, techno, dub, drum’bass. Kemer a ra neuze mennozhioù er sonerezh elektronek met ivez en hip hop. Ar meskaj-mañ a vez anvet gantañ “électro buccal”. Brezhoneger eo El Maout, bet e Diwan, ha tabouliner kentañ ar strollad Guimol Dru Band eo bet ivez.\nSADORN 3 A VIZ GOUERE 2021\nChampion an Taol-Lañs\n4e20 - 4e50 GM\n(Leur Ñ )\nLoreidi/loreadezed an Taol-Lañs evit ar rummad a-vicher a vo o seniñ. Da loreidi/loreadezed ar rummad “A-vicher” e vo profet un droiad sonadegoù gopret evit an darn vrasañ anezhe, war leurennoù brudet e Breizh pe en estrenvro ivez !\nE-touez ar strollad Rouyer/ Ar Gall ez eus Klervi Rouyer hag a son telenn geltiek ha Malo ar Gall hag a son fleüt ha binioù. Gant ar re-mañ e vez sonet tonioù eus Breizh hag eus ar broioù keltiek evit reiñ plijadur d’an holl! Brezhonegerien yaouank int ivez. Tro o do da ginnig deomp o sonennoù e-kerzh un arvest “a-dost”, war ul leurennig tost d’ar publik ! Ur mareig seder e-kreiz an abardaez e vo, e GBB.\nUn tañva e video !\n5e15 - 6e30 GM\nAn daouad EMEZI, krouet gant Perynn Bleunvenn hag Elise Desbordes a gan tonioù e brezhoneg, awenet gant ar sonerezh a-vremañ, kempennet e mod jazz. Gounezet o deus an Taol-lañs, rummad “a-vicher” e Gouel Broadel ar Brezhoneg 2019.\nPlijout a ra dezho c’hoari gant an div vouezh ha gant mareoù war ar prim. An testennoù a zo troet war-zu an XXIvet kantved, awenet gant arzourien⋅ezed pop hag hip-hop hag un tamm Rnb a-wechoù. Nevesaus eo o sonerezh e bed ar brezhoneg kanet, sell aze ur bannac’h avel fresk evit an holl ! Trugarez dezhe.\n7e - 8e15 GM\nPenn skritell GBB2021 eo ‘blam da meur a abeg : ur hir ha hent en deus graet e bed e sonerezh abaoe 15 vloaz, unan eus ar re gentañ o tremen war leurenn an Taol-lañs eo bet ivez. 2020/21 zo bet evit Brieg hag e strollad ur bloavezh pouezus gant meur a briz resevet : Priz ar CD gant Produet e Breizh, kentañ priz PRIZIOU FRANCE 3 2021 er rummad pladenn ar bloaz. Programet int bet en Erer Kozh hag en Transmusicales Roazhon. Sell aze marc’h-blein nevez ar c’han a-vremañ e bed ar brezhoneg !\nPladenn nevez Brieg Guerveno, Vel ma Vin a ginnig ur sonerezh folk brumennek, kerdin heoliek hag ur vouezh nesaelour e wiad Brieg Guerveno ur c’huntellad e brezhoneg gant un nerzh didrouz ha troidellek. Krouidigezhioù prizius ar breton-mañ, awenet gant mistri ar mod (Ulver, Sigur Ros) zo etre baladennoù livet gant un harozegezh gwazhwelus ha ribourtadennoù teñval. Gouzout hiroc’h war Paker Prod.\n8e45 - 10e Noz\nBARRUT !! Sell aze ar strollad a estrenvro pedet ar bloaz-mañ e Gouel Broadel ar Brezhoneg. Ton vo graet da vro Okitania gant Barrut neuze. Unan eus penn-skritelloù ar festival eo. Hag ur pezh abadenn e vo gant un nerzh digredabl a vo treuzkaset d’ar publik a-drugarez d’ar c’han liesvouezhiek, an taboulinoù hag ar gouloù !\nEn Okitania eo Barrut ul loen graet gant teir maouez ha pevar faotr. Ar strollad-mañ, 7 den ennañ a zo eus Bro-vMontpelhier. Al loen en deus debret kalz e broioù all memes tra evit dizoloiñ sonioù all. En okitaneg e vez kanet gantañ. Kinniget e vo ivez gant 2 ganerez Barrut ur staj kan okitanek d’ar Sadorn 3 a viz Gouere (staj 3 eurvezh 1/2, hanter amzer evit deskiñ teknik ar c’han okitan, hag hanter all ar staj evit pleustriñ ha deskiñ ur ganaouenn okitanek klok).\n10e -10e20 Noz\nUr sell, ur son, ur skrijadenn. Peseurt lodenn eus hor c’horf az aio da veajiñ ? Gant kanerezed kan-ha-diskan Diridollou-Lavigne e vez roet deomp energiezh e-leizh dre o mouezh. Ar c’hoant bezañ asambles a vez roet ganto !\nMarine Lavigne ha Sterenn Diridollou a zo perzh eus ar strollad Eben ivez. Pedet e vo an daouad da gas un ton dañs gant Lo Barrut e kerzh ar fest ! Na c’hwitit ket war ar momant dreist-ordinal-mañ.\n10e40 -11e40 Noz\nSpered dieub ha korfoù o fiñval, Talec-Noguet Quartet a ginnig deomp sonerezh kevrennek hag hengounel. Nerzh ar vouezh a gemer ac’hanomp. Boest an diaoul a ro ur skoazell a-boz. N’eus ket afer ken kinnig an daouad bet krouet gant Rozenn Talec ha Yannig Noguet, ha laouen-tre eo an holl arvesterien neuze gant an nerzh nevez kaset d’ar strollad gant Klavier Pondovani ha Sakso Timothée Le Bour ! Hag un istorig a zo gant Gouel Broadel ar Brezhoneg, rak hervez klevet en defe kejet an daouad e GBB Kawan ouzhpenn 10 vloaz zo bremañ !\nUr ganerez a-bouez e teu Rozenn Talec da vout e bed ar brezhoneg kanet : brezhonegerez, stourmerez hag engouestlet e diorren ar brezhoneg e Bro-Rostren eo hi. Sell aze ur vaouez “a lar hag a ra” evit hor yezh, unan eus pennoù-skritell GBB 2021 eo neuze.\n11e50 - 00e35 Noz\nKrouet eo bet ar strollad Digabestr dre gejadenn 4 lisead⋅ez eus lise Diwan. Tapet o deus an eil plas e kenstrivadeg an “Interlycées” e Lannuon e 2019.\nEr strollad Digabestr ez eus 2 ganerez, ur violoñs hag ur gitar. Sonet e vez sonerezh hengounel ganto. Ur strollad nevez ‘walc’h e bed ar Fest-noz eo, a sach an dañserien⋅ezed hag ar riboulerien⋅ezed daveto, dalc’hmat !\n00e45 - 1e45 Noz\nE Roazhon eo bet krouet strollad Modkozmik goude bezañ bet war ar memes leurennoù festoù-noz gant strolladoù disheñvel. A-wechoù en em respont an drompilh hag ar saksofon evel ur c’houplad sonerien, met e mareoù all setu unan o tougen egile skoazellet gant ar c’hlavier. Ur skipailh brezhonegerien int ivez, lod er C’hreiz Breizh Akademi 7 memes.\nEr strollad : Yann-Ewen L’Haridon (Saxo, kan), deuet eo dija e GBB e 2019 gant e daouad L’harridon-Nedelec, Louri Derrien (trombilh, kan) ha Clément Dallot (klavier)\nPlu evit an Tawlfyl digidol\n(Teltenn Pol Radio)\nAr sonadeg niverel gant Plu a zeuio eus Bro-Gembre gant hor c’heveler, ar festival kembraek Tafwyl. Div c’hoar hag ur breur a zo er strollad : Lan, Marged ha Gwilym Rhys eus Caernarfon e norzh Bro-Gembre.\nPlu (hag a dalvez “pluenn”) a ginnig sonerezh pop-folk e kembraeg. War e bevare bladenn emañ ar strollad.\nAbaoe 2018 ez eus ur c’hevelerezh etre hon div vroad : Breizh ha Bro-Gembre. Aet eo skipailh GBB da weladenniñ ar gouel Tafwyl e 2018. E 2019 e kasemp maout an Taol-lañs eno : Ukan, tro ‘neus bet ar strollad da soniñ e Bro-Gembre ha da brofitañ eus ur veajig profet dezho. E GBB 2019 e oa deuet ar strollad rock Chroma en hor fest. E Miz Mae 2021 o deus Emezi (kampion an Taol-lañs 2019) sonet en Tafwyl dre ur sistem video niverel. Kenderc’hel a ra an avantur asambles neuze, evit magañ hor yezhoù c’hoar.\n11e30 - 12e30 Testeni : Labourerien-douar Bouzar\nPrezegenn e yezh ar sinoù troet e brezhoneg\nBoaz eo bed al labour-douar e Breizh da stourm evit talvoudekaat ha diorren o micherioù. Bez ez eus labourerien-douar Bouzar ivez hag a gas o obererezhioù da benn gant nerzh.\nGant Magali ha Laurent Guérin eo bet adkemeret ti-feurm familh Laurent da heul tri rummad peizanted. Labourerien-douar Bouzar int. Menet ha youlek int. Gant al loened hag an natur e plij dezho labourat.\nPenaos e teuont a-benn d’en em dennañ? Daoust hag ez eus labourerien-douar Bouzar all e Breizh hag e Bro-C’hall? Nevez zo eo bet krouet ar gevredigezh “Labourerien-douar Bouzar eus Frañs”. Peseurt palioù zo gant ar gevredigezh-se?\n2e - 3e30 : Evit ma vevo hor yezhoù\nTaol-grenn : Evit ma vevo hor yezhoù : “ha bremañ *, petra ‘vo graet ?”\n(goude bet tamallet al lezenn Molac gant ar c’huzul Bonreizhel)\nAozet e vo ur c’hendiviz e anv ar strollad “Evit ma vevo hor yezhoù” krouet en diskar-amzer 2019 o vodañ an holl gevredigezhoù o tifenn ar yezhoù “rannvro” e Frañs. Boet en doa ar strollad miliadoù a dud e Frañs evit difenn ha gwareziñ hor yezhoù da heul an dam darnel bet embannet a-enep al lezenn Molac.\nKadarnaet eo bet bezañs François Alfonsi, kannad europat a vro Korsika, ha Paul Molac, a orin eus al lezenn, kannad eus ar Mor BIhan.\nEmaomp o c’hortoz e vo kadarnaet pedadennoù kaset da gannaded ha senedourien eus Euskadi hag Okitania. Arzourien Okitan perzh eus ar strollad Barrut a vo amañ ivez evit reiñ o savboent war stad yezh bro Okitania.\nLusket e vo ar c’hendiviz gant Maïwenn Raynaudon, kaztennerez ha brezhonegerez eus ar ar gelaouenn “Bretons”.\n5e - 6e15 : Treuzkas brezhoneg er familhoù - Gant Katell Chantreau\nPenaos ‘mañ kont gant implij ar brezhoneg er gêr gant ar gerent vrezhonek ? Kant bro kant giz kant hiviz : da beb tad ha mamm e doare da verañ an afer-se. Ar choazoù yezhel, evel un toullad choazoù all, ne deuont ket deus forzh pelec’h ‘vat, na deus youl an den e-unan hepken. Ur bern traoù e vez levezonet choazoù yezhel ar gerent gante : an oad hag ar mod m’eo bet desket ar brezhoneg, an dalvoudegezh bet roet d’ar yezh en istor personel, ar santimant barregezh war ar brezhoneg, ar jener, ar pried, ar vugale, ar rouedad skoazell, ha me oar. Pouezus eo bezañ emskiant eus an elfennoù-se evit doujañ ouzh choaz personel pep hini ha, marteze, ijinañ doareoù da souten an tadoù hag ar mammoù zo en em lañset b’an treuzkas brezhoneg d’o bugale.\nKinniget gant Katell Chantreau, doktoradez war Skiantoù an Deskadurezh / CREAD & KEBK / Skol-veur Roazhon 2.\n"War hent Youenn Gwernig"\n4e30 - 6e30 gm\n(Sal ar gouelioù, degemer adalek 4e15)\nUn abadenn nevez kinniget gant strollad Ar Vro Bagan gant kan, sonerezh, c’hoariva ha video eo “War Hent Youenn Gwernig”. Un abadenn dibar e vo e GBB 2021 a dalc’h neuze gant hengoun hor Gouel Broadel, rak n’eo ket ar wech kentañ d’Ar Vro Bagan daremprediñ hor fest. Maread a dud o deus soñj eus arvestoù bet kaset e Speied gwechall moarvat.\nAn abadenn : Ganet e Skaer e 1925. Kizeller-koad diouzh e vicher. Biniaouer, barzh, skrivagner ha kaner. Etre 1957 ha 1969 emañ o chom e New-York gant e wreg Suzig hag e deir merc’h, Annaig, Gwenola, Mari, kanerezed. Ober a ra anaoudegezh gant Jack Kerouac (Beat Génération). Distro e Breizh e kan evit ar stourmoù sokial ha sevenadurel. Rener an abadennoù brezhonek e FR3 Roazhon e 1983. Ur gwir varzh, ur stourmer, laouen, uvel ha digor war ar bed. Un den mat !\nTremen a ra ar pezh-c’hoari en ur studio TV. Emaer oc’h enrollañ un abadenn diwar-benn buhez hag oberennoù Youenn Gwernig. Pedet eo bet an arvesterien⋅ezed da gemer perzh en abadenn-se.\nSTALIG SON TEATR PIBA\nDa 1e30, 2e30, 3e00, 3e30, 7e et 7e30 GM\nda 11eur vintin, 4e20 ha 5e40 gm\n(Er Stal Vras - La Grande Boutique)\nKinniget e vez gant Klew Poupon d’ar re vihan tout un dizoloadenn barzhoniel tro-dro sonerezh hengounel Nolùen Le Buhé, tonioù violoñs Yuna Leon ha yezh ar sinoù Thumette Leon. Un arvest dibar eo neuze : liesyezheg brezhoneg / Yezh ar sinoù. Berrpad eo (20 munut), ha klotañ a ra mat tre evit ar vugale vihan tout dindan 5 bloaz.\nKanaouennoù, rimostelloù, divinadelloù a vez graet gant ar vugale. Gant fent e vez desket dezho selaou gant an daoulagad, klevout hep divskouarn, kanañ gant ar c’horf.\nEr Stal-Vras (la Grande Boutique) e vo c’hoariet an abadenn, maez ar fest. Bezit d’an eur rak ne vo ket kalz plas evit pep arvest : da 11eur vintin, 4e20 ha 5e40.\nDiskouezadeg "soñjoù ha bedoù faltaziek" - Anna Preden\nAdalek ar 16 a viz Even\n“Hetiñ a ran treuzkas talvoudegezhioù ha rannañ ar pezh a zifennan : ar brezhoneg hag an endro.\nAdaozañ a ran skorioù disheñvel hag implijout a ran ar bed faltaziek, dre lavarennoù brav, evit lakaat da huñvreal pe prederiañ. Evel stourmerez en em welan hag un doare da stourm eo al liverezh. Er bloavezhioù da zont e hetan dasseniñ kan ar yezh-se c’hoazh, evel hini an endro. Ezhomm ‘m eus da livañ ar pezh a welan, ar pezh a vevan, ar pezh a soñjan… Hag ur skor soñjadurezh hag ijin dispar eo al liverezh”.\nA-hed an abardaevezh\nEnskrivadurioù : degemer@dao.bzh\nLevrioù o pourmen\nSkipailhoù 7 c’hoarier·ez gant 2 blac’h da nebeutañ\n2€ evit pep den\nEnskrivadur dre ret : tournamant.melldroad@gmail.com\nMasterclass Barrut 10e mintin - 1e gm\nAr staj kan okitanek a vo kaset da benn d’ar Sadorn 3 a viz Gouere gant div ganerez : staj 3 eurvezh, hanter amzer evit deskiñ teknik ar c’han okitan, hag hanter all ar staj evit pleustriñ ha deskiñ ur ganaouenn okitanek klok. 22 plas a vo. Priz leun : 25 € ; 10 € evit an dud a-youl vat. (erru da 9e45. Kregiñ a ra da 10eur)\nMuioc’h a ditouroù amañ.\nEnskrivadur amañ !\nPass yec’hed : ar stummadur vo ‘maez ar fest, pass yec’hedel ret ebet, na maskl ebet. Evit ar sonadegoù, ar pass yec’hed vo ret avat (test e ti un apotiker e 15 munud).\nGouren : Tournamant Sam Poupon 2021\n2 eur gm\nAozañ a ra Skol Gouren Ar Faoued 21vet tournamant Sam Poupon e Langoned e-kreiz Gouel Broadel ar Brezhoneg : tournamant ar Mor Bihan nemetañ a c’hell profañ ur maout bev d’ar baotred, hag unan eus ar re bouezusañ evit ar gourenerien ! 23 bloaz ‘zo ne oa ket bet kinniget tournamant ebet e-kreiz Gouel ar Brezhoneg (an embann boutin diwezhañ a oa e 1998).\nDeuit da galonekaat gourenerien ha gourenerezed ar rummadoù-mañ : paotred 16-17 vloaz, merc’hed, paotred dindan 70kg ha paotred ouzhpenn 70kg !\nBaleadenn-hañv e Bro ar Roue Morvan gant Raok. Deuit d’ober anaoudegezh gant lec’hioù kaer Kreiz-Breizh, flapiñ gant an dud ha kejañ ouzh brezhonegerien ha brezhonegerezed eus ar vro.\nAtalier : Ar c'henasantiñ\nKinnig a ra Difenn un atalier deoc’h diwar-benn ar c’henasantiñ dreist-holl e bed ar gouelioù e vo. Tro hor bo da bleustriñ un nebeud strategezhioù emzifenn ivez. Padout a raio 2 eurvezh. 12 plas a vo hag ul listenn gortoz evit an dud dedennet. Enskrivadur dre ret : festival@gbb.bzh\nAtalier staot war-sav\nA-hed an abardaevezh ha nozvezh\nAtalier skritur enlaka\nFilmoù chakod (gant Daoulagad Breizh)\nMuioc’h a ditouroù amañ !\nE sinema Gourin gant ar sevenour d’ar Yaou 8 a viz Gouere, 8E30 noz.\n11e vintin ha 3e30 gm\nUl leur c'hoari a vo er gouel, un dachenn leton evit azezañ ha diskuizhañ. Tu vo d'ar vugale debriñ traoù lipous evel dienn skorn pe koumoul sukr ha krampouezh. Peadra da cheñch ar pouponed a vo e sal ar vediaoueg ivez. Plijadur e-leizh a vo evit ar vugale ivez !\n(Er Stal-Vras - La Grande Boutique)\nKinniget e vez gant Klew Poupon d’ar re vihan tout un dizoloadenn barzhoniel tro-dro sonerezh hengounel Nolùen Le Buhé, tonioù violoñs Yuna Leon ha yezh ar sinoù Thumette Leon. Un arvest dibar eo neuze : liesyezhek brezhoneg / Yezh ar sinoù. Berrpad eo (20 munut), ha klotañ a ra mat-tre evit ar vugale vihan tout dindan 5 bloaz.\nEr Stal-Vras e vo c’hoariet an abadenn (la Grande Boutique), er-maez eus ar fest. Bezit d’an eur rak ne vo ket kalz plas evit pep arvest : da 11e vintin, 4e 20 gm ha 5e 40 gm.\nEus 3e gm da 4eur GM\nBarrek-kenañ eo Katell ha Fred evit desachañ evez ar vugale. An abadenn, kaset e brezhoneg hag un tamm kembraeg ha saozneg a gaso ar vugale hag an arvesterien⋅ezed war roudoù al loened.\nEtre 4e ha 7e gm\n2 animatour a-vicher a vo evit deskiñ d’ar vugale arz ar sirk. Ambrouget neuze gant Gwenole Jaouen e c’hello ar vugale deskiñ ur bern traoù : jongliñ, ober monocycle, pignat war bouloù, lakaat da dreiñ asiedoù. Etre 4e ha 7e gm.\nDa 2e ha da 5e gm\nKinniget e vo gant Maryvonne Berthou abadennoù bihan margodennoù d’ar vugale etre 2 vloaz ha 7 vloaz. Pep abadennig a bad 10 minutenn pe ur c’hard eur d’ar muiañ tout.\nda 11e45 mintin ha da 4e15 gm\nAbadenn lenn e brezhoneg evit ar vugale er mediaoueg !\nAlwena a gonto deoc’h istorioù brav !\nHulahoop gant Cap’tain Paillettes !\nEus 11e30 betek 6e noz ! Gant :


Ernst Ludwig Kirchner : emboltred, 1919\nErnst Ludwig Kirchner (6 a viz Mae 1880 en Aschaffenburg - 15 a viz Even 1938 e Frauenkirch) a oa ul livour hag un engraver eztaolour alaman, hag unan eus krouerien Die Brücke, ur strollad a-bouez e-touez diaraogerien an eztaolouriezh en XXvet kantved. Emouestlañ a reas en arme da vare ar Brezel-bed kentañ, met buan e voe disoudardet abalamour d'un diwaskadenn. E 1933 e voe lakaet e oberennoù da arz disteraet gant an nazied hag e 1937 e voe gwerzhet pe distrujet ouzhpenn 600 oberenn savet gantañ. En em lazhañ a reas e 1938.\n1 Buhez hag oberenn\n2 Er Stadoù-Unanet\nBuhez hag oberennAozañ\nErnst Ludwig Kirchner a voe ganet e Aschaffenburg e Bavaria. E 1901 e stagas gant studiañ an arkitektouriezh er Königliche Technische Hochschule (skol-veur an deknologiezh) e Dresden. Ouzhpenn an arkitektouriezh e veze desket an tresañ, ar perspektiverezh hag istor an arzoù. Eno e teuas da vezañ mignon da Fritz Bleyl. Divizout a raent war an arzoù hag e studient ivez an natur. Boutin e oa o mennozhioù war veur a dachenn. Kirchner a gendalc'has da studiañ e München e 1903-1904, hag e tistroas da Dresden e 1905 a-benn kaout e ziplom.\nE 1905 e voe savet Die Brücke (ar pont) gant Kirchner, Bleyl ha daou studier all : Karl Schmidt-Rottluff hag Erich Heckel. Fellout a rae dezho mont dreist d'an arz akademiek hengounel ha kavout un doare nevez da ezteurel hag a vefe evel ur pont etre an amzer-dremenet hag an amzer-vremañ (sed orin an anv). Dedennet e oant gant arzourien an amzer-dremenet evel Albrecht Dürer, Matthias Grünewald ha Lucas Cranach gozh, koulz ha gant luskadoù rakward etrebroadel o amzer. Da ziskouez o liamm ouzh arz hengounel Alamagn e stagjont en-dro gant teknikoù kozh evel ar c'hoadengraviñ.\nBras e voe levezon Die Brücke war red istor an arzoù en XXvet kantved, ha diwarnañ e tiwanas an eztaolouriezh. Bodet e veze ar strollad e stal-labour Kirchner, hag a oa bet ur gigerezh a-raok.\nStal-labour Kirchner a zeuas da vezañ ul lec'h ma veze diskaret ar boazioù sokial : darempredoù-korf dibad a veze, hag alies e veze an dud en o noazh. Aozet e veze prantadoù tresañ tud en o noazh ma kemere perzh holl izili ar strollad. N'eo ket patromoù a-vicher a zeue, met tud a anavezent : an drummded eo a glaskent. Bleyl a venegas ur plac'h 15 vloaz anvet Isabella, hag a oa amezegez dezho evel "un den buhezek, laouen ha korfet-brav, hep an distummadurioù degaset gant giz ar gwiskañ rokedennoù. Klotañ a rae mat-tre gant hon ezhommoù arzel."\nE 1906 e kejas ouzh Doris Große, hag a voe e batrom karetañ betek 1911. Etre 1907 ha 1911 e kasas e hañvezhioù e lennoù Moritzburg ha war enezenn Fehmarn (ma tistroas betek 1914) gant izili all Die Brücke. Merc'hed en o noazh en natur eo ar pezh a livas d'ar mare-se. E 1911 e tilojas da vBerlin, ma savas ur skol-arzoù prevez anvet MIUM-Institut, asambles gant Max Pechstein. Fellout a rae dezho aozañ ar "Moderner Unterricht im Malen" (kelenn modern an arzoù). Ne rejont ket berzh ha serret e voe ar skol bloaz goude. D'ar mare-se e krogas Kirchner da zaremprediñ Erna Schilling. Betek fin e vuhez e padas an darempred.\nE 1913 e skrivas Chronik der Brücke ha da-heul e voe divodet ar strollad. D'ar mare-se e voe aozet e ziskouezadeg hiniennel kentañ e mirdi Folkwang en Essen. E-pad an daou vloavezh da-heul e livas ur rummad taolennoù diwar-benn tem ar "Großstadtbilder" (skeudennoù meurgêrioù) ma tiskouez straedoù Berlin, ha ma lakae gisti da duennoù pennañ.\nStal-labour Kirchner e Berlin e 1915\nE miz Gwengolo 1914 ec'h emouestlas en arme met un diwaskadenn a reas ha disoudardet e voe. E-pad daou vloaz e tiskuizhas e sanatoriomoù e Taunus hag e Davos, e Suis.\nEmboltred e soudard (1915)\nEn un emboltred savet e 1915 en em ziskouezas gant un dorn troc'het, ar pezh ne c'hoarvezas biskoazh dezhañ. E 1918 en em stalias e un atant e Davos, ha diwar ar mare-se e livas dreist-holl gweledvaoù menezioù.\nWar gresk ez eas e vrud ha meur a ziskouezadeg ma weled e oberennoù a voe aozet en Alamagn hag e Suis e 1920. E 1923 e tilojas da Frauenkirch-Wildboden. Un diskouezadeg vras a voe aozet e Basel ha da-heul e voe savet ar gevredigezh arzourien "Rot-Blau" gant al livourien suis Paul Camenisch, Albert Müller ha Hermann Scherer. Kirchner a zeas da Alamagn evit ar wech diwezhañ e 1925-1926. A-hed ar bloavezhioù 1920 ez eas e vrud war gresk : ul levr ha lodenn gentañ holl e oberenn dreset a voe embannet e 1926, goulennet e voe gantañ sevel ur murlivadur da lakaat e mirdi Folkwang e 1927, hag e kemeras perzh e diskouezadeg daouvloaziek Venezia e 1928. E 1931 e voe degemeret en Akademiezh arzoù Prusia.\nE 1933 e voe lakaet Kirchner da "arzour disteraet" gant an Nazied ha goulennet e voe gantañ dilezel an Akademiezh. E 1937 e voe lemet ouzhpenn 600 oberenn savet gantañ diouzh mirdioù Alamagn, ha gwerzhet pe distrujet e voent. Gwall skoet voe gant an afer-se ha gant aloubiñ Aostri gant an Nazied, hag en em lazhas e 1938.\nDiskouezadeg kentañ Kirchner er Stadoù-Unanet e voe aozet en Armory Show e 1913. Ken abred hag e 1921 e voe prenet e oberennoù gant mirourien mirdioù amerikan. E 1937 e voe gouestlet un diskouezadeg dezhañ e Detroit Institute of Arts. E 1992 hag e 2003 e voe aozet diskouezadegoù en National Gallery of Art e Washington. E miz Du 2006 e voe gwerzhet e daolenn anvet Berlin (1913) da $38 gant Christie's. Un diskouezadeg vras a voe aozet ivez er MomA e New York etre an 3 a viz Eost hag an 10 a viz Du 2008\nMaouez en he c'hoazez, 1907\nTud en o noazh o c'hoari, 1910\nPoltred ur vaouez, 1911\nPoltred Alfred Döblin, 1912\nStraed e Berlin, 1913\nStraed, Berlin (1913)\nAr skol-dañs , 1914\nAn Tour ruz, 1915\nEmboltred e klañvour a\nDaou vreur, 1921\nGwel eus Basel hag ar Roen, 1921\n↑ 1,00 1,01 1,02 1,03 1,04 1,05 1,06 1,07 1,08 1,09 1,10 1,11 1,12 ha1,13 "Ernst Ludwig Kirchner", Brucke Museum.\n↑ 3,0 ha3,1 "Fritz Bleyl (1880-1966)", Brücke Museum.\n↑ 4,0 4,1 4,2 4,3 4,4 4,5 ha4,6 "Kirchner - Expressionism and the city", Royal Academy, 2003.\n↑ "The Artists' Association 'Brücke'", Brücke Museum.\n↑ 6,0 ha6,1 Simmons, Sherwin. "Ernst Kirchner's Streetwalkers: Art, Luxury, and Immorality in Berlin, 1913-16", The Art Bulletin, miz Meurzh 2000, in findarticles.com.\n↑ 7,0 7,1 7,2 7,3 7,4 ha7,5 "Ernst Ludwig Kirchner", National Gallery of Art, USA.\n↑ German Artworks Soar Above Estimates ARTINFO 14 a viz Even, 2007 http://www.artinfo.com/news/story/25242/german-artworks-soar-above-estimates/\n↑ Buruma, "Desire in Berlin," p. 19.\nMirdi Kirchner, Davos\nThe Junkerboden under Snow, in "Your City at the Thysssen", ur raktres gant Mirdi Thyssen war Flickr\nAn Eye on Art: Marcella\nTitouroù war Kirchner hag an eztaolouriezh en Alamagn\nEztaolourien Alamagn hag an arzourien gent\nBuruma, Ian. "Desire in Berlin," NYRB, 4 a viz Kerzu 2008. Pennad diwar-benn an diskouezadeg er MOMA hag ar c'hatalog, Kirchner and the Berlin Street (2008), ISBN 0-87070-741-8\nAdtapet diwar « https://br.wikipedia.org/w/index.php?title=Ernst_Ludwig_Kirchner&oldid=1861861 »


Wikipedia:Kendivizoù reolata/Anvioù skiantel - Wikipedia\nAmañ ez eus plas evit kendivizout war an anvioù skiantel.\n1 Astronomiezh pe steredoniezh?\n3 Penaos lâret normalité e brezhoneg\n4 Hen + bro an Henamzer\n5 Neizhan hag all\n6 Reolennoù ha furnezh\nAstronomiezh pe steredoniezh?[kemmañ ar vammenn]\nKavet e vez astronomiezh ha steredoniezh er wiki. Petra vo miret ha petra vo adkaset? --Ch. Rogel 8 Gen 2006 da 22:51 (UTC)[respont]\nPa vez anavezet pe testeniekaet gwelloc'h an termen a orin "brezhonek" er skridoù eo gwell ober gantañ.\nPa seblant bezañ diazezet muioc'h an termen "etrebroadel" eo gwelloc'h e lakaat da bennger.\nA-hend-all, dre vras, evit ar gerioù zo diaes muzuliañ o implij e kav din eo gwelloc'h adkas eus ur ger etrebroadel war-du ar gerioù brezhonek testeniekaet evit ma kendalc'hfent da vezañ anavezet gant an dud hag evit evit ma teuio al lennerien nevez d'en em voazañ outo tamm-ha-tamm.\nDa skouer e vo mat adkas geografiezh war-du douaroniezh hag ekonomiezh war-du armerzh zo termenoù mil anavezet dre skrid ha testeniekaet a-bell zo bremañ. Kement-all a lavarfen diwar-benn astronomiezh ha steredoniezh. --Fulup 9 Gen 2006 da 13:55 (UTC)[respont]\nBravoc'h eo "steredoniezh" gwir eo, met aesoc'h "astronomiezh" da zerc'hel soñj. Klask a rin ober gant "steredoniezh" bremañ. Klask a ran heuliañ Geriadur An Here.\n"steredoniezh" eo a lenner war unan eus niverennoù diwezhañ ar gazetenn "Ya". Ar ger-se eo an hini implijetañ er skridoù brezhonek.--Llydawr 20 Gen 2006 da 17:35 (UTC)[respont]\nSevel a ran a-du gant an termen steredoniezh. Testeniekaet eo abaoe ar bloavezhioù 1920. Me a gav n'eo ket fur distreiñ war gerioù a zo testeniekaet mat dre skrid, aes da gompren ha savet mat. N'eo ket ar pal adijinañ ar pezh a zo testeniaket er yezh dija met plediñ gant gerioù a ra diouer dimp. Ken bras eo an dachenn ! Ret eo dimp kaout doujañs ouzh an dud o deus labouret araozomp ivez. Evidon astronomiezh ne zegas netra ouzhpenn. Eus un tu all, e degouezhioù zo e vo mat ober gant gerioù "etrebroadel" m'eo digomprenus an termen "keltiek rik" ha ma n'eo ket stank e implij. Hent ar furnez eo an hent etre. Gwezhioù all c'hoazh e c'hellimp leuskel daou dermen. E-giz-se emañ kont a-wezhioù en alamaneg pe e rusianeg. .--Tzintzuntzan 27 Gen 2006 da 13:22 (UTC)[respont]\nGraet em eus ma soñj ober gant geriaoueg Diwan setu e ran gant "Astronomiezh". Ha peogwir e komzer eus termenoù testeniekaet a-bell 'zo e c'heller degas da soñj e oa bet skrivet ar C'hatholicon er XVvet kantved hag ennañ e kaver ar ger astronomian. Gwelet er C'hatholicon. Kement-se ne dalv ket e ranker degemer kement tra a zo ennañ.--Yun 12 C'hwe 2006 da 20:27 (UTC)[respont]\nMeurzh[kemmañ ar vammenn]\nPiv lavaro din petra eo ret lakaat : "planedenn Veurzh" pe "ar blanedenn Veurzh", ha c'hoazh, kemmadur ? Planedenn Meurzh, Planedenn Veurzh ? Iskomandant Marc'heg 9 Gen 2006 da 19:54 (UTC)[respont]\nBoas on d'ober gant ar blanedenn Veurzh gant ar ger-mell hag ar c'hemmadur. An dra-se a glevan en-dro din ivez. N'ouzon ket hag ur reolenn strizh a c'haller lakaat amañ. A-hend-all ez eus tu d'ober gant Meurzh traken hep ar ger planedenn dirak, da skouer : mont da Veurzh, distreiñ eus Meurzh, kas ul loarell betek Merc'her, gwalennoù Sadorn, ha kement zo. --Fulup 9 Gen 2006 da 20:09 (UTC)[respont]\nAr blanedenn Veurzh, evel ar Stêr Aon, an Tad Medar (ha n'eo ket tad Medar), ar rouanez Elzabeth, ar prezidant Chirac, al lenn Titicaca...Bianchi-Bihan 3 Ebr 2006 da 15:55 (UTC)[respont]\nPenaos lâret normalité e brezhoneg[kemmañ ar vammenn]\nKavet 'm beus ur ger implijet gant an dud ha n'eo ket bet laket ba'r geriadurioù evit ar mare.Un den koujorn : Petra eo ? > un den ha n'eo na bras, na bihan, ha na tev na treut. Sed aze e c'hell talvezout e galleg da "Une personne dans la norme". Perak neuze ne vefe ket savet ar ger "koujornelezh" evit lâret "normalité" eta ? Ret e vefe arbennikaat ar ger brav-mañ evit ma vefe anavezet gant an holl Ar Skalf 26 Feb 2006 da 22:22 (UTC)\nHen + bro an Henamzer[kemmañ ar vammenn]\nEvit Fulup :\nKrouet 'm oa ar rummad Henc'hres (evit stoikegezh (hag e vo da lakaat er rummad prederouriezh henc'hresian da zont).\nGwelloc'h eo ober ganti ha pa n'eus ket anezhañ er R.H. (met henc'hresian hag henroman a zo e-barzh). Krouet eo bet Henegipt ivez. --Ch. Rogel 23 Meu 2006 da 00:07 (UTC)[respont]\nGoude komz gant ur mignon desketoc'h evidon e oamp ali e oa furoc'h skrivañ Hen Roma, Hen C'hres (evel Hen Ogledd), gant anvioù divoutin, met henroman (anv-gwan), henamzer, henvrezhoneg (anvoioù-kadarn boutin). Bianchi-Bihan 10 Gen 2007 da 22:36 (UTC)[respont]\nYa, ur wech m'eo bet displeget, e kavan eo reizh ober gant Hen Roma. Petra a soñj ar re all? Lavarit hag e vo kemmet an traoù. --Ch. Rogel 13 Gen 2007 da 23:43 (UTC)[respont]\nNeizhan hag all[kemmañ ar vammenn]\nN'ouzon ket pep tra, ne lennan ket pep tra, ma'z eus unan bennak a ra, n'eo ket me. Neuze n'em boa ket klevet anv a Neizhan. Ra savo o biz ar re a anaveze an anv, bennozh Neptun dezho. Doujañ a ran ouzh labour an dud a studi un dachenn ha ne studiin ket biken, ar stered pe ar mor, ar sportoù pe ar mangaoù, pe me oar. Koulskoude, un dra a garfen gwelout, pa gavan traoù ha n'anavezan ket, ha ne gavan ket roud anezho, eo meneg eus al levrioù pe embannadurioù ma'z int bet kavet, pa oar ar skriver. Goude se e c'hallo pep hini burutellat, rak yac'h eo burutellat, gant arguzennoù. Ne lavaran ket en em zrailhañ. Kavout a ra din ivez, ma ne fell ket d'an dud e vije burutellet o skridoù, eo gwelloc'h o reiñ d'un embanner bennak: darn, am eus klevet, a embann skridoù hep o burutellat. Nag o adlenn. N'eus nemet digeriñ lod. Bianchi-Bihan 9 Gen 2007 da 22:41 (UTC)[respont]\nRoet e zeus bet daveennoù war bajenn an Ti chopin, meur a zevezh zo dija.Iskomandant Marc'heg 10 Gen 2007 da 11:33 (UTC) Lakaat anezho er pennadoù. Bianchi-Bihan 10 Gen 2007 da 22:37 (UTC)[respont]\nNe oan ket evit sevel arguzennoù arbennig pa ne 'm eus ket studiet anv ar planedennoù. Met, pouezañ a raen war ar fed n'eo ket posubl tennañ arguzennoù eus ar brezhoneg komzet pa vez anv eus anvioù skiantel.\nSetu perak ne c'heller ket bezañ kendrec'het gant al lavar : "E pelec'h e vez implijet Neizhan?" Neblec'h eo bet respontet hag normal eo pa gomzer eus un holloueziadur e brezhoneg skrivet. Ur goulenn gwelloc'h a vije da sevel : "petra a vez klevet er c'hlasoù". D'ar gelennerien eo da respont. Met ma vez kavet meur a stumm, ne vimp ket avannsetoc'h.\nN'on ket kendrec'het kennebeut gant kaout diskred gant an ijinadennoù personel : an darn-vuiañ eus an anvioù skiantel a zo bet kinniget etre 1900 hag hiriv, ur berniad anezho gant Mordiern, Vallée, Bertou-Kaledvoulc'h, Hemon, F. Kervella, Arzel Even, tud Kis-SADED (Gi Etienne, Y. Olier...), V. de Bellaing, tud Kreizenn ar Geriaouiñ Diwan, Perig Herbert, J. B. an Noalleg, Ofis ar bzg, Jan-Maï Drapier hag un aradennad reoù all. Met peurvuiañ e oent bet adimplijet e skridoù 'zo.\nGwelloc'h adkavout ar gerioù a zo bet moulet dija. Ne c'hell ket den lenn an holl bennadoù pe geriaouegoù pe gentelioù a zo bet embannet. Koulskoude e welan ez eus un ostilh a-bouezh ouzhpenn : an "Dictionnaire classique français-breton" gant René Le Gléaua a endalc'h gerioù geriadur Vallée + gerioù kavet el lennegezh evel aogur, gouelezadurioù, gwenngellig (leucocyte), heolyalc'herezh, hellenegour, tangarrerezh (klevet neblec'h hag eo mat)...\nA-du on gant Neal pa ginnig (evel m'oa graet dija) ma ne vez ket chañchet talbennoù (titloù) hep reiñ keloù en a-raok war ar bajenn gaozeadenn. N'eus ket droad lemel ar stummoù e-barzh ar pennadoù hep un diviz a-ratozh. Frankiz mui pe vui e-barzh ar pennadoù (gant adkasoù m'eo ret), kontroll an holl war an titloù hag ar rummadoù. --Ch. Rogel 10 Gen 2007 da 23:40 (UTC)[respont]\nReolennoù ha furnezh[kemmañ ar vammenn]\nN'eus ket pell zo e oa bet bec'h abalamour da reolennoù (ha ne adlavarin ket pegen uhel e istimen anezho) lakaet da anvioù departamantoù gall, graet a-raok studiañ an dachenn penn-da-benn: departamantoù e broioù all, stêrioù a gred treuziñ an harzoù, harzoù o fiñval... En em gavet omp en un degouezh heñvel gant planedennoù hag a zo anvioù doueed ivez. Lakaomp Keres/Ceres, Neptun/Neizhan, Ploudon/Pluton: kit da welout ha komzomp sioul goude. Bianchi-Bihan 14 Gen 2007 da 08:56 (UTC)[respont]\nAdtapet diwar « https://br.wikipedia.org/w/index.php?title=Wikipedia:Kendivizoù_reolata/Anvioù_skiantel&oldid=115909 »\nKemmoù diwezhañ degaset d'ar bajenn-mañ d'an 14 Gen 2007, da 08:56.


Ednyfed Fychan (marvet e 1246), pe Ednyfed Fychan ap Cynwrig, a oa distain pe senesal e lez Rouantelezh Gwynedd en amzer Llywelyn Fawr.\nArdamezioù Owen Tudur, gant an tri fenn troc'het gant Ednyfed Fychan en emgann\nE 1215 eo e oa deuet da vout distain, ha skoazellañ a reas e aotrou Llywelyn Fawr da astenn e c'halloud war an darn vrasañ eus Kembre. Goude marv Llywelyn e servijas ar mab Dafydd ap Llywelyn. Perc'henn e oa war douaroù bras en Ynys Môn.\nEn emgann ouzh arme Ranulf, aotrou norman-saoz Caer e c'hounezas Ednyfed brud vras o troc'hañ pennoù tri enebour saoz ; an tri fenn-se eo a weler war skoed Ednyfed hag e ziskennidi.\nWar e lerc'h eo e vibien Goronwy ab Ednyfed ha Tudur ab Ednyfed a voe senesaled en amzer Llywelyn ap Gruffudd, a voe lazhet e 1282.\nDont a ra an tiegezh Tudor eus eured kuzh Owen Tudor (Owain ap Maredudd ap Tudur), un diskennad da Ednyfed Fychan, ha Catherine de Valois, intañvez ar roue saoz Herri V. O-mab-bihan Henri Tudur (1457-1509) a voe trec'h war Richard III en emgann Bosworth hag a renas neuze evel Herri VII.\nAdtapet diwar « https://br.wikipedia.org/w/index.php?title=Ednyfed_Fychan&oldid=1826234 »\nDernière modification le 16 Gen 2019, à 09:02\nKemmoù diwezhañ degaset d'ar bajenn-mañ d'an 16 Gen 2019, da 09:02.


Kas war 'raok ar brezhoneg e kêr Gemper eo darn vat labour Vefa Guénégan.\nVefa Guénégan zo karget deus ar brezhoneg e ti Kêr Kemper - Jañ Luk Bergot\nVefa Guénégan zo karget deus ar brezhoneg e ti Kêr Kemper, e serr brudañ skolioù meur Bro Kemper. Evit pezh a denn ar brezhoneg ez eo ar post kentañ a-viskoazh krouet gant un aozadur a seurt-se.\nKarget a gefridi evit lakaat e pleustr oberennoù ar garta Ya d’ar brezhoneg. Ar pal zo tizhout al live 3, da lavaret eo vefe skoliatazet 10 % eus bugale Kemper 'barzh un hentenn divyezhek. "Tost kenañ emaomp ouzh ar pal" eme Véfa. Ur skol divyezhek publik oa bet digoret warlene, hag unan all dlefe digeriñ 'benn an distro skol a zeu, ur skol Diwan e Kreac'h Gwenn.\nBec'h vez graet ivez evit lakaat war wel ar brezhoneg, war ar panellerezeh. Kenlabourat 'ra ivez gant an aozadur Studyrama. Saloñs ar studioù uhel, dalc'het e Kemper bep bloaz. A bep seurt a zo evit 5 000 a studierien, gant UBO, an IUT, al Likez goude ha skol an Arzoù Kaer. Goude ur pennad labour war an dachenn sokial, he doa tapet skiantchoù prenañ etre ar bloavezioù 2002 ha 2010 barzh servij sevenadur kêr Landerne, hag evel renerez sevenadurel e ti kêr Konk Kerne.\nPennad kaoz gant Vefa Guenegan


Republikoù Rusia - Wikipedia\nRepublikoù Rusia a zo sujidi a-ziforc'h e-touez 85 sujed Kevread Rusia. Pep a vonreizh o deus, ur "prezidant", ur parlamant, ha — sañset — e c'halljent disrannañ diouzh ar c'hevread. Ne veront ket o folitikerezh estren. Dre vras e vez roet statud ur republik d'un tiriad ma vez ur vinorelezh. Droad o deus da zibab o yezhoù ofisiel e-kichen ar rusianeg.\nGant o bonreizh eo resisaet petra eo anv o rener. El lodenn vrasañ anezho eo ar "Glava" (Глава e rusianeg, ar penn), e Tatarstan avat eo anvet prezidant (Президент e rusianeg). D'ur gouarnamant pe ur c'huzul ar vinistred emañ ar galloud seveniñ, ha d'ur Parlamant pe ur Vodadenn vroadel emañ ar galloud lezenniñ, evel m'emañ en holl sujidi kevreadel Rusia.\nKas a ra pep Republik, evel pep sujed kevreadel Rusia, daou zileuriet da Guzul ar C'hevread, kambr uhel ar vro.\nBetek 2014 e oa 21 Republik. D'ar 14 a viz Meurzh 2014 e oa bet ebarzhet Republik Krimea ivez, met kement-mañ n'eo ket degemeret gant ar pep brasañ eus ar gumuniezh etrebroadel.\n11. Republik ar Gomied\n12. Mariy El\nAdtapet diwar « https://br.wikipedia.org/w/index.php?title=Republikoù_Rusia&oldid=1919081 »\nKemmoù diwezhañ degaset d'ar bajenn-mañ d'an 21 Kzu 2021, da 06:01.


Titl orin : Sintel\nBro produiñ : Izelvroioù\nDeuet er-maez : 27 a viz Gwengolo 2010 (er sinema)\nMiz Here 2010 (e DVD)\n30 a viz Gwengolo (war Internet)\nPadelezh (PAL-DVD) : 14 munutenn 48 eilenn (888 eilenn) munutenn\nBoujedenn : 400,00 €\nFilmaozer : Colin Levy\nProduer : Ton Roosendaal\nSkrivagner : Martin Lodewijk, Esther Wouda\nSonerezh : Jan Morgenstern\nSintel a zo trede film-berr frank eus ar Blender institute, goude Elephants Dream ha Big Buck Bunny. E anv kod a oa Durian, aozet eo bet gant poelladoù frank hepken (war-bouez evit ar sonerezh) ha gant ar poellad Blender dreist-holl. Ar film a zo dasparzhet dindan al lañvaz Creative Commons Attibution 3.0. Holl ar restroù o deus servijet evit aozadur ar film a vo lakaet war internet da pellgargañ en un doare dieub e-pad an diskar-amzer 2010.\nAr produadur a zo bet diskleriet ar 5 a viz Mae 2009, ha kroget eo bet da vezañ aozet ar 1añ a viz Gwengolo 2009. Ur c'hentañ skignadenn a zo bet d'ar 27 a viz Gwengolo 2010 en Izelvroioù. Ar film a zo war Internet abaoe an 30 a viz Gwengolo 2010. Evel evit ar raktresoù all, krouet eo bet gant ar pal lakaat en a-raok ha gwelaat Blender, met ar wech-mañ en ur wiriekaat savadur ar stumm 2.50 eus ar poellad.\nTem ar film-berr a zo bed an heroic fantasy. An anv kod a zeu eus durian, frouezh eus Gevredazia , a zo, evel ma lar an aozerien :\nAn durian a zo frouezh aziat, vil ha flaerius, met saourus. Un anv kod dreist evit ur raktres film evit ar grennarded, war tem troioù-kaer gant kalz a virvilh, euzhviled hag un harozez !\nAr meizad orin a zo bet aozet gant Martin Lodewijk, anavezet en Izelvroioù evit comics, met ar skript a zo bet skrivet gant Esther Wouda, asambles gant Colin Levy (aozer), David Revoy (concept art), ha Ton Roosendaal (produour). Ar skipailh, stummet gant tud a youl vat choazet e touezh 150 kannad, a oa savet gant 6 arzour ha daou diorroer. Deuet eo 5 arzour all e-pad ar produadur.\n2 Izili ar raktres\n3 Poelladoù implijet\nUr plac'h yaouank, Sintel, a gav un aerouantig gloazet war un doenn. Pareañ a ra anezhañ ha kavout a ra un anv : Scales. Siwazh, skrapet eo gant un aerouant gour. Sintel a glask neuze war e lerc'h er ur bed dañjerus...\nIzili ar raktres[kemmañ | kemmañ ar vammenn]\nListenn an izili er raktres a zo bet diskleriet an 20 a viz even 2009, savet eo gant :\nMartin Lodewijk (meizad)\nEsther Wouda (istor)\nColin Levy (aozour, 3D hollek)\nAngela Guenette (modeladur, rigging, bevaat)\nBen Dansie (3D hollek)\nNathan Vegdahl (rigging, bevaat)\nLee Salvemini (bevaat)\nSoenke Maeter (materi, gouloù, kompozadur)\nPablo Vazquez (gouloù, kompozadur)\nBeorn Leonard (bevaat)\nWilliam Reynish (bevaat)\nJeremy Davidson (bevaat)\nDolf Veenliet (skeudennadur, kompozadur)\nJan Morgenstern (sonerezh, sonioù)\nSkor teknikel :\nThom Hoffman : Ar chaman\nPoelladoù implijet[kemmañ | kemmañ ar vammenn]\nBlender 2.50 (stumm alpha)\nUbuntu GNU/Linux (stumm 64 bits)\nAdtapet diwar « https://br.wikipedia.org/w/index.php?title=Sintel&oldid=1505421 »\nKemmoù diwezhañ degaset d'ar bajenn-mañ d'an 5 Mae 2013, da 22:20.